title: Alexander Edler

text: Alexander Edler (s. 21. huhtikuuta 1986 Östersund, Ruotsi) on ruotsalainen jääkiekkoilija, joka edustaa NHL:ssä Vancouver Canucksia. Vancouver varasi puolustajana pelaavan Edlerin kolmannella kierroksella varausvuorolla 91. Ennen NHL-uraa Edler pelasi Ruotsin kolmannella sarjatasolla Jämtlandin joukkueessa, Elitserienin MODO Hockeyn junioreissa sekä WHL:n Kelowna Rocketsissa.


title: Alexander Edler

text:
Edler oli varausvuonnaan tuntemattomuus suurelle yleisölle eivätkä kykyjenetsijät ennustaneet hänelle lainkaan varausta NHL:ään. Vancouver Canucks kuitenkin kiinnitti huomiota nuoreen ruotsalaiseen saatuaan suositukset joukkueen Ruotsin kykyjenetsijä Thomas Gradinilta, joka oli nähnyt Edlerin pelaavan Ruotsin kolmannen sarjatason Jämtlandissa. Vaikka Gradin piti Ruotsin kolmatta sarjatasoa huonotasoisena, hän oli vakuuttunut Edlerin kyvyistä ja rohkaisi Vancouveria varaamaan hänet.
Vancouver vaihtoi oman vuoden 2005 kolmannen kierroksen varausvuoronsa Dallas Starsin vastaavaan varaukseen vuonna 2004 kun tuli tietoon että myös Detroit Red Wings oli kiinnostunut Edlerin varaamisesta.


title: Alexander Edler

text: Ennen siirtoa NHL:ään Edler pelasi vielä vuoden MODO Hockeyn junioreissa alle 20-vuotiaiden joukkueessa.


title: Alexander Edler

text: Edler osallistui vuonna 2005 Vancouverin farmijoukkue Manitoba Moosen harjoitusleirille, jonka jälkeen siirtyi WHL:n Kelowna Rocketsiin, jossa pelasi yhden kauden junioriliigassa. Vuonna 2006 Vancouverin harjoitusleirin jälkeen Edler siirtyi pelaamaan AHL:n Manitobaan kaudeksi 2006–2007. Edler sai kutsun NHL:ään kuitenkin jo 3. marraskuuta 2006 paikkaamaan Sami Salon loukkaantumista. Hän teki NHL-debyyttinsä seuraavana päivänä Colorado Avalanchea vastaan. Kausi oli onnistunut Edlerille sillä hän pääsi pelaamaan 22 NHL-ottelua ja valittiin Manitobassa joukkueen kauden tulokkaaksi.


title: Alexander Edler

text: Kaudella 2007–2008 Edler valittiin NHL:n nuorten pelaajien All-Stars-otteluun jossa hän mittautti kovimman lyöntilaukauksen lauottuaan tutkaan 99,3 mailia tunnissa. Kausi oli myös virallisesti Edlerin tulokaskausi vaikka edellisellä kaudella hän oli pelannut 22 ottelua Vancouverin puolustuksen loukkaantumisten vuoksi. Edler teki tulokaskaudellaan tehopisteet 8+12=20.


title: Alexander Edler

text: Kauden jälkeen Edler solmi Vancouverin kanssa nelivuotisen jatkosopimuksen, arvoltaan 13 miljoonaa dollaria.


title: Alexander Edler

text: Edler on voittanut Ruotsin maajoukkueessa olympiahopeaa 2014 ja MM-kultaa 2013 ja 2017. Hän sai vuoden 2013 MM-kisoissa polvitaklauksesta pelikiellon, joka ulottui kahteen otteluun myös Sotšin talviolympialaisissa.


title: Ruusuinen tulevaisuus

text: Ruusuinen tulevaisuus on uuden aallon punkrockyhtye Vaavin toinen ja samalla viimeiseksi jäänyt studioalbumi.


title: Ruusuinen tulevaisuus

text: Albumia edelsi single "Kun rakkaus kuolee"/"Lauantaiaamuyö", kappaleista jälkimmäinen ei ole mukana albumilla. Osa albumin kappaleista on mukana kokoelmalla "Tytöt hymyilee".


title: Mangrovemesikko

text: Mangrovemesikko ("Ramsayornis modestus") on Australiassa, Indonesiassa ja Papua-Uudessa-Guineassa tavattava mesikkoihin kuuluva varpuslintu.


title: Mangrovemesikko

text: Kooltaan mangrovemesikko on 11–12 cm. Selästään mangrovemesikko on ruskea ja päässä on silmän alapuolella vaalea ohut viiru. Lajin vatsa on vaalea ja siinä on heikosti erottuvia ruskeita raitoja. pitkä ja hieman kaareva nokka on vaaleanpunertava.


title: Mangrovemesikko

text: Mangrovemesikoita elää Australiassa, Indonesiassa ja Papua-Uudessa-Guineassa. Mangrovemesikko on hyvin riippuvainen elinympäristöistä, joilla kasvaa "Melaleuca"-suvun puita. Lintua tavataan soilla ja mangrovemetsissä sekä joenrantojen läheisyyden kasvillisuudessa. Toisinaan lajia tavataan kuivempien laaksojen pensaikoissa ja avoimilla alueilla.


title: Mangrovemesikko

text: Mangrovemesikon pesimäkausi alkaa elokuussa. Pesä on roikkuva ja se rakennetaan "Melaleuca"- suvun puiden kuoresta. Kuoren palat sidotaan yhteen hämähäkinseitin avulla. Naaras munii kaksi tai kolme munaa.


title: Hallintolupa

text: Hallintolupa on viranomaisen päätös, jolla sallitaan muuten kielletty tai rajoitettu toiminta tai menettely. Se on usein rinnastettavissa hallintopäätökseen. Luvan yleisin tarkoitus on toiminnan valvonta. Tällaisia ovat esimerkiksi huvi- ja elinkeinoluvat. Ohjaavien lupien tavoite on vaikuttaa etukäteen toiminnan laajuuteen ja sisältöön. Tällaisia ovat maatalousmaan hankintaluvat, tuontia valvovat tuontilisenssit ja ympäristöluvat. Lääkkeen myyntilupa tai rakennuslupa toteuttavat sekä valvontaan että ohjaukseen pyrkiviä päämääriä. Lääkärintoimen harjoittamisen sallivan luvan pääasiallinen tarkoitus on legitimaatio. Samantyyppinen hyväksymispäätös on tilintarkastajien auktorisointi. Rakennuksen käyttöönotto ja ajoneuvon tai laitteen käyttö edellyttää myönteistä tarkastuspäätöstä eli esimerkiksi katsastusta tai tyyppihyväksyntää. Rakentamisen salliva poikkeuslupa on nimestään huolimatta hallintolupa.


title: Hallintosopimus

text: Hallintosopimus on sopimus, jossa julkisyhteisö on yhtenä osapuolena. Toisena osapuolena on usein yksityinen henkilö tai oikeushenkilö, mutta myös valtion ja kuntien väliset sopimukset ovat tavallisia. Lisäksi hallintoelinten väliset sopimukset ovat mahdollisia. Hallintosopimuksia solmitaan pääasiassa toteuttamaan julkisia palveluja ja hallinnollista sääntelyä.


title: Hallintosopimus

text: Hallintosopimuksia käytetään yleisesti hankittaessa valtiolle, kunnalle tai muulle julkisyhteisölle ostopalveluja. Sopimuksia tehdään myös hallintoluvan ehtojen toteuttamisesta, jolloin sopimus määrittelee myöhemmin tehtävän hallintopäätöksen sisältöä. Julkisyhteisöjen päätöksenteon riippuvuus lakien määräyksistä on tärkein hallintosopimusten käyttöä rajoittava tekijä. Viranomainen ei esimerkiksi voi luvata pitävänsä salassa lain julkiseksi määräämää asiakirjaa. Hallintosopimusten sitovuus on samankaltainen kuin muidenkin pätevien sopimusten. Vain silloin sitovuus puuttuu, kun sopimuksen teossa on ylitetty toimivalta tai menetelty muuten lainvastaisesti.


title: Laura Badea

text: Laura Gabriela Badea (nyk. Badea-Cârlescu, 26. maaliskuuta 1970 Bukarest) on romanialainen florettimiekkailija ja lajin olympiakultamitalisti vuoden 1996 olympialaisista, missä hän kuului myös hopeaa voittaneeseen Romanian florettijoukkueeseen. Badea on 168 cm pitkä ja edustaa "Steaua Bucureşti" -seuraa.


title: Laura Flessel

text: Laura Flessel-Colovic (6. marraskuuta 1971 Petit-Bourg, Guadeloupe) on ranskalainen poliitikko. Hän on urheiluministeri Édouard Philippen toisessa hallituksessa. Se on hänen toinen peräkkäinen hallituksensa. Hän oli myös ensimmäisessä hallituksessa.


title: Laura Flessel

text: Flessel-Colovic on naimisissa ranskalaisen toimittajan kanssa, ja hänellä on yksi lapsi. Hän on työskennellyt matkatoimistossa.


title: Laura Flessel

text: Flessel on ollut kalpamiekkailija ja lajin olympiakultamitalisti yksilö- ja joukkuekalvassa vuoden 1996 olympialaisista. Flessel-Colovic on 171 cm pitkä ja edustaa "Levallois Sporting Club" -seuraa. Flessel-Colovic oli naisten kalvan ensimmäinen olympiakultamitalisti, sillä laji tuli kilpailujen ohjelmaan vasta vuoden 1996 kisoissa. Flessel-Colovic on voittanut yhteensä viisi olympiamitalia kolmista olympialaisista.


title: Laura Flessel

text: Flessel-Colovic muutti Guadeloupesta Ranskaan vuonna 1990 saadakseen parempia harjoitusvastustajia. Ensimmäisenä Ranskan-vuotenaan hän voitti maan juniorimestaruuden. Olympiamitalien lisäksi hän on voittanut myös henkilökohtaisen maailmanmestaruuden vuosina 1998 ja 1999.


title: Varastonhallinta

text: Varastonhallintajärjestelmä, "WMS" (Warehouse Management System), on toimitusketjuun liittyvien varasto-operaatioiden perusta. Sen avulla hallitaan tavaran siirtely varaston sisällä, vastaanotto, hyllytys, keräily, pakkaus ja toimitus. Järjestelmän avulla pyritään optimoimaan ja tehostamaan kaikkia varaston sisällä tehtyjä prosesseja.


title: Varastonhallinta

text: Suurissa varastoissa usein käytetään hyväksi eri teknologioita. Viivakoodilukijoita, kämmentietokoneita, langattomia yhteyksiä ja RFID (Radio-frequency identification) –teknologiaa pyritään hyödyntämään mahdollisimman tehokkaasti. Keräilyssä voidaan käyttää esimerkiksi myös puhekeruu –teknologiaa. Järjestelmä ohjaa varastohenkilökuntaa keräilylistan mukaisesti optimoitua reittiä pitkin.


title: Varastonhallinta

text: Varastonhallintajärjestelmiä voidaan käyttää joko yksitasoisina (sisältäen vain varastonhallinnan), osana toimitusketjun hallinnan järjestelmää tai ERP –järjestelmää. Integraatiorajapintojen avulla varastonhallintajärjestelmän tietoja pystytään siirtämään järjestelmiin, joissa sitä käytetään hyväksi. Reaaliaikainen tieto tavaran liikkumisesta on oleellista tehokkaan ja suunnitelmallisen operatiivisen toiminnan kannalta. Tehokas varastonhallinta laskee yrityksen toimitusketjun hallinnan kuluja merkittävästi.


title: Varastonhallinta

text: Varastopalveluiden keskittyessä palveluvarastoihin keräilyn optimoinnin merkitys kasvaa. Kun päämiehiä on varastoilla useita, tavarat sijaitsevat suurilla palveluvarastoilla myös hyvin eri puolella. Optimoitu keriäilyreitti mahdollistaa tehokkaan toiminnan myös laajoissa varastoissa.


title: Varastonhallinta

text: Varaston sisäinen ohjausjärjestelmä (WCS)


title: Varastonhallinta

text: Varaston ohjausjärjestelmä (WCS - Warehouse Control System) on ohjelmisto, joka ohjaa reaaliaikaisesti toimintaa varastoissa ja jakelukeskuksissa ollen koko ajan suorassa yhteydessä varastossa tapahtuviin toimintoihin(DC) Direct Connect. WCS-ohjelmiston vastuulla on pitää varaston automaattiset toiminnot sujuvina, myös ei-automaattisten toimintojen sekä yllättävien tapahtumien kanssa. Ohjelmiston vastuulla on myös materiaalihallinnan osaprosessien tehokkuuden maksimointi. Usein varaston omistajan/omistajien toimintojen hallinta ja yhteensovittaminen on tämän ohjelmiston vastuulla. WCS -ohjelmisto tuo yhtenäisen ohjausjärjestelmän suurelle määrälle materiaalinhallintalaitteistoja kuten AS/RS (automaattinen varastointi ja materiaalivirranhallinta), liukuhihnat, kuljetinjärjestelmät, lajittelijat, lavaajat, jne.


title: Varastonhallinta

text: WCS -ohjelmiston on oltava päivittäin yhteydessä ylemmän tason järjestelmän kanssa (WMS warehouse management system) ja vaihtaa tietoja jotka ovat oleellisia jakelukeskusten toiminnan kannalta.


title: Heikki O. Salonen

text: Heikki Olavi Salonen (12. toukokuuta 1933 Helsinki – 6. toukokuuta 1998) oli suomalainen elinkeinoelämän vaikuttaja, koulutukseltaan kauppatieteiden maisteri. Hän oli Amer-yhtymän toimitusjohtaja vuosina 1972–1991 sekä hallituksen puheenjohtaja (pääjohtaja) 1986–1991. Tämän jälkeen hän jatkoi Amerissa erikoistehtävissä. Ennen Amer-yhtymän toimitusjohtajuutta hän oli Vientikoulutussäätiön toimitusjohtaja ja Saastamoinen-yhtymän varatoimitusjohtaja.


title: Heikki O. Salonen

text: Salosella oli useita luottamustoimia liike-elämän ulkopuolella mm. Maanpuolustuksen tuki ry:ssä, Mannerheimin Lastensuojeluliitossa, Maailman luonnon säätiössä ja Sydäntutkimussäätiössä.


title: Mariel Zagunis

text: Mariel Leigh Zagunis (s. 3. maaliskuuta 1985 Portland, Oregon) on yhdysvaltalainen säilämiekkailija ja lajin kaksinkertainen olympiakultamitalisti vuosien 2004 ja 2008 olympialaisista. Zagunis on 173 cm pitkä ja edustaa "Osaka Shinkin Fencing Club " -seuraa.


title: Mariel Zagunis

text: Vuonna 2004 Ateenassa Zagunis voitti ensimmäisen miekkailun olympiakullan Yhdysvalloille sadan vuoden tauon jälkeen ja oli samalla myös urheiluhistorian ensimmäinen naisten säilän olympiavoittaja, sillä laji tuli olympiaohjelmaan vasta vuoden 2004 kilpailuissa. Neljä vuotta myöhemmin Pekingin olympialaisissa Zagunis uusi säilän olympiavoittonsa. Samoissa kisoissa hän sijoittui pronssille säilän joukkuekilpailussa. Lontoossa 2012 Zagunis jäi säiläkilpailussa neljännelle sijalle.


title: Mariel Zagunis

text: Zaguniksen vanhemmat Robert ja Cathy Zagunis kilpailivat soudussa vuonna 1976 Montrealin olympiakisoissa. Zagunis opiskelee Notre Damen yliopistossa pääaineenaan antropologia.


title: Heikki Salonen

text: Heikki Salonen voi tarkoittaa seuraavia henkilöitä:


title: Viemärihyttynen

text: Viemärihyttynen ("Culex pipiens molestus") on urbanisoituneen lintuhyttysen ("Culex pipiens") kansankielinen nimi. Enimmäkseen lintuihin keskittyvästä päämuodosta poiketen viemärihyttynen imee verta myös nisäkkäistä.


title: Viemärihyttynen

text: Nimi johtaa juurensa lajin tavasta munia munansa seisovaan veteen, muun muassa viemäreihin. Hyttystä esiintyy heinä-elokuussa kaupunkialueilla. Se pistää yleensä yöllä ja sen pistot voivat aiheuttaa voimakkaan reaktion.


title: Viemärihyttynen

text: Viemärihyttysellä saattaa olla merkitystä St. Louisin aivotulehduksen ja Länsi-Niilin viruksen levittäjänä.


title: 3PL

text: 3PL eli 3rd party logistics ("Kolmannen osapuolen logistiikka") voi tarkoittaa muun muassa palveluvarastoa tai kuljetuspalvelua.


title: 3PL

text: Hertz ja Alfredsson (2003) jakavat 3PL:n neljään kategoriaan:


title: Arthur Blake

text: Charles Arthur Blake (26. tammikuuta 1872 – 22. lokakuuta 1944) oli yhdysvaltalainen yleisurheilija ja olympiamitalisti, joka kilpaili keski- ja pitkien matkojen juoksuissa. Hän osallistui Ateenan olympialaisiin 1896, joissa hän voitti hopeaa 1 500 metrin kilpailussa. Blake oli kolmannella sijalla maratonilla aina 23 kilometriin saakka, kunnes hän joutui keskeyttämään.


title: Albin Lermusiaux

text: Albin Lermusiaux (9. huhtikuuta 1874 – 1940) oli ranskalainen yleisurheilija, ampuja ja olympiamitalisti. Hän kilpaili Ateenan olympialaisissa 1896. Lermusiaux voitti alkueränsä 800 metrin juoksussa, mutta ei halunnut osallistua finaaliin. Sen sijaan 1 500 metrillä hän voitti pronssia johdettuaan kisaa lähes koko matkan ajan. Lermusiaux osallistui myös maratoniin, jossa hän oli myös kärkipaikalla pitkään, mutta tässä lajissa hän joutui keskeyttämään 32 kilometrin kohdalla.


title: Albin Lermusiaux

text: Lermusiaux osallistui ammunnassa 200 metrin sotilaskiväärin kilpailuun, jossa hänen sijoituksensa on epäselvä. On kuitenkin varmaa, että hän ei sijoittunut 13 parhaan joukkoon 42:sta ampujasta.


title: Tyttöjä, tyttöjä, tyttöjä

text: Tyttöjä, tyttöjä, tyttöjä on suomalaisen Sika-yhtyeen ainoaksi jäänyt albumi. Se ilmestyi vuonna 1981 Johanna-levymerkillä. Albumin lisäksi Sika levytti kolme singleä vuosina 1980–1981; näiden kappaleista yhtäkään ei kuitenkaan ole mukana yhtyeen albumilla.


title: Tyttöjä, tyttöjä, tyttöjä

text: Levyllä soittavat Timo Kuronen, Kari Paananen, Antti Karppi, Eero Sillanpää ja Veijo Rautia. Lisäksi mukana on Tiina "Toni" Lähteenmäki. Albumin äänitti Risto Hemmi.


Tyttöjä, tyttöjä, tyttöjä


title: Manto Tshabalala-Msimang

text: Mantombazana (Manto) Edmie Tshabalala-Msimang (9. lokakuuta 1940 Durban, Etelä-Afrikka – 16. joulukuuta 2009) oli eteläafrikkalainen Afrikan kansalliskongressin poliitikko. Hän oli varsinaiselta ammatiltaan lääkäri. Hän opiskeli Etelä-Afrikan lisäksi Neuvostoliitossa, Tansaniassa, Yhdistyneessä kuningaskunnassa, Belgiassa ja Havaijilla.


title: Manto Tshabalala-Msimang

text: Tshabalala-Msimang toimi maansa terveysministerinä vuosina 1999–2008 oltuaan sitä ennen vuodesta 1996 varaoikeusministerinä. Parlamenttiin hänet valittiin vuonna 1994. Hänen ministeriydestään muodostui skandaalimainen, kun hän kehotti ihmisiä hoitamaan HIV-tartuntaa valkosipulilla ja punajuurella. Hänen erottamistaan vaadittiin, mutta Thabo Mbeki ei tähän suostunut. Vasta vuonna 2008 uusi presidentti Kgalema Motlanthe siirsi hänet pois terveysministerin tehtävistä, jolloin hänestä tuli "Minister in the Presidency" vuoteen 2009 saakka.


title: Manto Tshabalala-Msimang

text: Toinen skandaali syntyi, kun kävi ilmi, että ministeri oli salakuljettanut alkoholia sairaalaan, johon hän oli joutunut vuonna 2005 olkapään leikkauksen ja siitä aiheutuneen komplikaation takia. Hänet nähtiin sairaalassa useaan otteeseen juopuneena. Hän oli kieltäytynyt usein syömästä sairaalan ruokaa ja vaati sairaalan henkilökuntaa ostamaan hänelle omaa ruokaa kaupoista. Hänelle tehtiin myös vuonna 2007 maksansiirto, koska hän kärsi autoimmuunihepatiitista ja kirroosista. Joulukuussa 2009 hänen ilmoitettiin kuolleen maksansiirron jälkeisiin komplikaatioihin.


title: Paradise Now

text: Paradise Now on suomalaisen progressiivista rokkia soittaneen Thresholdin ainoa albumi. Levy julkaistiin Johanna-levymerkillä vuonna 1981. Paradise Now on teemallinen kokonaisuus, joka käsittelee muodonmuutosta ihmisen persoonallisuudessa. Levy tehtiin noin puolen vuoden aikana, pala kerrallaan. Kaikki sävellykset ja sanoitukset ovat Ari Taskisen tekemiä, paitsi A-puolen toinen raita on Taskisen ja Vando Suvannon yhteistyönä syntynyt. Musiikiltaan tämä englanninkielinen, tosin instrumentaalivoittoinen LP on lähinnä progressiivista rockia. Päätöskappaleen laulaa ranskaksi Pia-Maria Noponen. Albumin kappaleista "Empty like space"/"Sun" julkaistiin myös singlenä. Levy uudelleenjulkaistiin vuonna 2010.


title: Siskoni, vampyyri

text: Siskoni, vampyyri ("My Sister the Vampire") on Sienna Mercerin kirjoittama kolmiosainen kirjasarja, jonka on suomentanut Marja Helanen-Ahtola.


title: Siskoni, vampyyri

text:
Kirjat kertovat Franklin Groveen muuttavasta Oliviasta ja siellä tapaamastaan Ivystä. Ensi silmäyksellä tytöt ovat kuin kaksi eri ihmistä, mutta pian he huomaavat olevansa identtiset kaksoset. Tytöillä on kuitenkin yksi merkittävä ero: Ivy on vampyyri, kun taas Olivia on aivan normaali ihminen.
Erostaan huolimatta heistä tulee parhaimmat ystävykset ja yhdessä he yrittävät selviytyä monista kiperistä tilanteista salatakseen vampyyrien olemassaolon.


title: Rasputin (kappale)

text: Rasputin on Boney M. -yhtyeen esittämä kappale vuodelta 1978. Kappale oli aikoinaan erittäin suosittu, ja siitä on tehty paljon covereita. Kappale julkaistiin albumilla "Nightflight to Venus". Laulu kertoo venäläisestä Grigori Rasputinista, keisari Nikolai II:n ja hänen perheensä ystävästä ja neuvonantajasta. Laulussa Rasputin esitetään playboy-miehenä, mystisenä kiihottajana ja poliitikkona.


title: Rasputin (kappale)

text: Suomalaisista artisteista esimerkiksi Mona Carita, Sleepy Sleepers, Frederik ja Turisas ovat tehneet kappaleesta oman versionsa.


title: Rasputin (kappale)

text: Kappale nousi Länsi-Saksan listaykköseksi yhden viikon ajaksi. Laulu oli suosittu myös Neuvostoliitossa, vaikka se ei esiintynyt siellä julkistetulla Boney M:n levyllä ja yhtye ei saanut esittää sitä kymmenessä konsertissa Moskovassa joulukuussa 1978. Kun Boney M esiintyi Sopotin laulufestivaaleilla 1979, laulu ei kuulunut alun perin ohjelmaan, mutta se esitettiin lopulta yleisön vaatimuksesta. Laulun pelättiin haittaavan Puolan ja Neuvostoliiton suhteita ja se leikattiin pois Puolan televisiossa esitetystä versiosta. ”Rasputin” menestyi hyvin myös Britanniassa, missä se ylsi listasijalle kaksi. Sen sijaan Yhdysvalloissa se jäi Billboardin listojen ulkopuolelle.


title: Rasputin (kappale)

text: Hansa Recordsin julkaiseman singlen B-puolella oli kappale ”Painter Man”, joka on cover The Creation -yhtyeen tuotannosta. Alankomaissa singlen listasijoitukseen laskettiin molempien kappaleiden menestys, ja se ylsi sijalle viisi. Sen sijaan Britanniassa singlen julkaisi Atlantic Records B-puolenaan ”Never Change Lovers in the Middle of the Night”, ja saman teki Espanjassa Ariola, Puolassa Tonpress, ja Meksikossa RCA Records. Britanniassa julkaistiin erikseen vuonna 1979 single ”Painter Man” / ”He Was a Steppenwolf” muodossa.


title: Masjid al-Haram

text: Masjid al-Haram () on maailman suurin moskeija. Se sijaitsee islamin pyhimmässä kaupungissa, Saudi-Arabian Mekassa. Se täyttyy miljoonista ihmisistä pyhiinvaelluksen (hajj, حج) aikana. Moskeija rakennettiin 600-luvulla, mutta uudistamis-, jälleenrakennus- ja laajennustyötä on tehty lukuisia kertoja.


title: Masjid al-Haram

text: Moskeijan nimi merkitsee Pyhää moskeijaa. Usein puhutaan myös Suurmoskeijasta. Moskeija ympäröi Kaabaa, jota kohti muslimit rukoilevat.


title: Masjid al-Haram

text: Vuonna 1979 tapahtui muslimimaailmaa laajalti kauhistuttanut Masjid al-Haramin kaappaus, kun Juhayman al-Otaibin johtamat joukot kaappasivat moskeijan ja useita pyhiinvaeltajia, mikä johti verisiin taisteluihin.


title: Masjid al-Haram

text: 11. syyskuuta 2015 moskeijan laajennustyömaalla käytetty nosturi kaatui perjantairukousten aikaan moskeijan katon. Onnettomuudessa kuoli ainakin 107 ihmistä.


title: Stéphan Buckland

text: Stéphan Buckland (nimi esiintyy myös muodossa "Stéphane Buckland", s. 12. tammikuuta 1977 Floréal, Mauritius) on mauritiuslainen pikajuoksija.


title: Stéphan Buckland

text: Buckland harrasti lentopalloa, judoa ja nyrkkeilyä ennen kuin aloitti yleisurheilun vuonna 1992. Ranskalaisvalmentaja Jacques Dudalin opastuksessa hän voitti nuorisokilpailuja ja teki Mauritiuksen aikuisten 100 metrin ennätyksen 10,49 vuonna 1995. Atlantan olympialaisissa 1996 hän kuului kotimaansa 4 × 100 metrin viestijoukkueeseen. Indian Ocean Island Games -kilpailuissa Réunionilla 1998 hän sai kultaa pikaviestissä ja hopeaa 100 metrillä.


title: Stéphan Buckland

text: Buckland harjoitteli vuonna 1999 IAAF:n "High Performance Training Centressä" Dakarissa ja paransi Hervé Stéphanin valmennuksessa 100 metrin ennätyksensä aikaan 10,22. Sevillan MM-kilpailuissa hän selviytyi 100 metrillä toisiin alkueriin. Buckland sai hopeaa Afrikan-mestaruuskilpailujen 100 metrillä Algerissa 2000. Hän päätti kuitenkin keskittyä 200 metrille ja selviytyikin matkalla välieriin Sydneyn olympialaisissa – se oli tuohon mennessä Mauritiuksen paras olympiasaavutus yleisurheilussa. Hän paransi tai sivusi kotimaansa 200 metrin ennätystä vuonna 2000 viisi kertaa päätyen aikaan 20,31.


title: Stéphan Buckland

text: Buckland voitti ranskankielisten maiden Jeux de la Francophonie -kilpailuissa Ottawassa 2001 kultaa 100 metrillä (Mauritiuksen ennätyksellä 10,13), 200 metrillä ja pikaviestissä. Edmontonin MM-kilpailuissa 2001 hän teki 200 metrin välierissä Mauritiuksen ennätyksen 20,15 ja sijoittui loppukilpailussa kuudenneksi ajalla 20,24. Kansainyhteisön kisoissa Manchesterissa 2002 hän loukkasi jalkansa 200 metrin välieräjuoksussa.


title: Stéphan Buckland

text: Buckland teki Pariisin MM-kilpailuissa 2003 200 metrin toisissa alkuerissä Mauritiuksen ennätyksen – ja Afrikan kaikkien aikojen kolmanneksi parhaan ajan – 20,06. Loppukilpailussa hän sijoittui viidenneksi ajalla 20,41. Viikkoa myöhemmin hän voitti kotimaassaan järjestetyissä Indian Ocean Island Games -kilpailuissa kultaa 100 ja 200 metrillä sekä 4 ×100 metrin viestissä. Syyskuussa hän sijoittui kolmanneksi 200 metrillä. Budapestin sisäratojen MM-kilpailuissa 2004 hän eteni 60 metrillä välieriin.


title: Stéphan Buckland

text: Bucklandin vaimo Joëlle synnytti perheen esikoisen päivänä, jolloin juostiin Ateenan olympialaisten 2004 200 metrin ensimmäiset alkuerät. Buckland sijoittui lopulta loppukilpailussa kuudenneksi ajalla 20,24. Hän voitti samana vuonna Rooman Kultaisen liigan kilpailussa 200 metriä ajalla 20,20 ja sijoittui kolmanneksi. Helsingin MM-kilpailuissa 2005 hän oli neljän yhdysvaltalaisjuoksijan jälkeen viides 200 metrillä.


title: Stéphan Buckland

text: Buckland sai 2006 hopeaa Melbournen kansainyhteisön kisojen 200 metrillä samalla ajalla 20,47 kuin kultaa voittanut Jamaikan Omar Brown. Hän oli toinen myös Afrikan-mestaruuskilpailuissa Bambousissa 2006 ajalla 20,67 ja Addis Abebassa 2008 ajalla 20,62. Pekingin olympialaisissa 2008 hän karsiutui 200 metrin välierissä, mutta voitti myöhemmin syksyllä saman matkan ajalla 20,57. Berliinin MM-kilpailuissa 2009 hän karsiutui 200 metrin puolivälierissä. hän oli samalla matkalla neljäs.


title: Masjid al-Nabawi

text:
Masjid al-Nabawi () eli Profeetan moskeija on maailman toiseksi suurin ja islamin toiseksi pyhin moskeija Mekan Masjid al-Haramin jälkeen.
Se sijaitsee Saudi-Arabian Medinassa, johon Muhammad muutti vuonna 622. Alkuperäinen moskeija on Muhammadin perustama ja oli keskeisessä asemassa profeetan toiminnassa Medinassa. Pyhäkkö toimi myös mallina myöhemmälle islamilaiselle arkkitehtuurille. Muhammadin hauta sijaitsee Masjid al-Nabawissa.


title: Masjid al-Nabawi

text: Tarinan mukaan pyhäkkö rakennettiin silloiseen Jathribin kaupunkiin paikalle, mihin profeetan kameli asettautui levolle. Maa-alue pyhäkölle ostettiin senaikaisilta omistajiltaan. Rakentaminen katsotaan alkaneeksi Rabi’ul-awwalin aikaan (syyskuussa 622 jaa.), jolloin Muhammad asetti noin kolme jalkaa syvän perustuksen ensimmäisen kiven paikalleen. Moskeijan rakentaminen kesti noin kahdeksan kuukautta ja valmistui Shawwal-kuukauden aikana (huhtikuu 623 jaa.). Päärakennuksen perusta tehtiin kivestä ja seinät saivat yhden savikerroksen. Kattoa ei ollut. Rukoussuunnaksi (qibla) valittiin aluksi Jerusalem. Rakennus oli pinta-alaltaan noin 1 022 neliömetriä (60x70 zir), toisen lähteen mukaan noin 805 neliömetriä. Vuoteen 629 jaa. mennessä pyhäkköä oli laajennettu suuruusluokkaa 2 475 neliömetrin laajuiseksi. Profeetan vaimot Aisha ja Sawda saivat omat huoneet; lisäksi rakennettiin seitsemän muuta huonetta.


title: Masjid al-Nabawi

text:
Profeetan kuoltua hänet haudattiin Aisha-vaimolle rakennettuun huoneeseen. Tätä ryhdyttiin kutsumaan nimellä "Hujra al-Saadah". Kaikki Muhammadin kuoleman jälkeiset uudistukset alkavat ylensä tästä osasta pyhäkköä; sitä pidetään moskeijan pyhimpänä osana. Pyhäkköä onkin laajennettu ja uudistettu myöhemmin useaan otteeseen. Mihrab rakennettiin kalifi Omar ibn Abdulazizin aikana ja tämän syvennyksen ulkomuotoa koristeluineen on muutettu vuosien saatossa; nykyasu on vuodelta 1984. Lisäksi rakennuksessa on useita muita rukoussuuntaa osoittavia apusyvennyksiä, joiden yhteyteen liitetään sana mirhab. Ensimmäiset neljä 26 metriä korkeaa minareettia rakennettiin Omar ibn Abdulazizin aikana. Raju ukonilma tuhosi suuren osan silloista Masjid al-Nabawia 5. marraskuuta 886 (13. Ramadan 886). Esimerkiksi kaikki minareetit jouduttiin rakentamaan uudelleen. Tältä ajalta on säilynyt kaakkoiskulman koristeellinen Raisiyya-minareetti, jota johtava muadhdhin käytti rukouskutsuun.
Nykyinen moskeija (koordinaatit ) on yli sata kertaa alkuperäistä moskeijaa suurempi ja kattaa tuonaikaista kaupunkia suuremman pinta-alan. Moskeijan merkitystä kuvastaa, että se oli Arabian niemimaan ensimmäinen paikka, jonne asennettiin sähköt Osmanien valtakunnan aikana; jopa ennen kuin osmanisultaani itse sai sähköt palatsiinsa Istanbulissa. Vuonna 1994 valmistuneissa kuningas Fahdin rahoittamissa laajennuksessa esimerkiksi minareettien määrää kasvatettiin kymmeneen neljä uutta 104 metrin korkuista minareettia.


title: Surrender (The Chemical Brothersin albumi)

text: Surrender on brittiläisen The Chemical Brothersin kolmas studioalbumi, joka julkaistiin 21. kesäkuuta 1999. 30. syyskuuta 2005 albumi myi tupla-platinaa.Seuraavat kappaleet sisältävät samplen seuraavista kappaleista:


title: Palveluvarasto

text: Palveluvarastot ovat 3PL palveluntarjoajien ylläpitämiä varastoja, joissa yrityksen tuotteet varastoidaan ja niille suoritetaan lisäarvoa tuottavia palveluita. Palveluvarastot voivat hoitaa joko osan yrityksen logistisesta toiminnasta tai ottaa logistiikan haltuun kokonaisuutena ylävirrasta alavirran loppupäähän asti. Suomen suurimmat palveluvarastot ovat Itella Logistiikan hallussa. Usein asiakasyritysten tilaus-toimitusketju nopeutuu huomattavasti palveluvaraston myötä.


title: Palveluvarasto

text: Palveluvarastojen varastosaldoja ja muita hallitaan erillisen varastonhallintajärjestelmän avulla, josta nähdään varaston tila reaaliaikasesti. Hankinnat toteuttaa edelleen asiakasyritys, mutta tuotteet sijoitetaan suoraan palveluvarastoihin ja yritys seuraa toimintaansa vain tietokoneen näytöltä. Itse tuotetta myyjä ei välttämättä näe missään vaiheessa.


title: Palveluvarasto

text: Palveluvarastojen etuja ovat:


title: Basket Club Ferrara

text: Basket Club Ferrara on italialainen koripalloseura Ferraran kaupungista.


title: Basket Club Ferrara

text: Seura perustettiin vuonna 1999, jolloin se pääsi pelaamaan Serie B:hen. Kahden kauden jälkeen joukkue nousi LegADuehen. Kaudeksi 2008–2009 seura nousi ensimmäistä kertaa historiassaan Serie A:han, jossa se sijoittui kymmenenneksi.


title: Napolin tuomiokirkko

text: Napolin tuomiokirkko eli Duomo on eteläitalialaisen Napolin kaupungin tärkein kirkko. Se on omistettu Pyhälle Januariukselle (). Kirkossa säilytetään Januariuksen kuivunutta verta, joka vuosittain muuttuu nestemäiseksi. Legendan mukaan Napolia kohtaa jokin onnettomuus, ellei näin tapahdu.


title: Napolin tuomiokirkko

text: Tuomiokirkko rakennettiin vuosien 1294–1323 välillä.


title: Napolin tuomiokirkko

text: Vuonna 2008 kodittomiksi jääneet länsiafrikkalaiset osoittivat kirkossa mieltään kokemansa huonon kohtelun johdosta.


title: My Way

text: My Way voi tarkoittaa jotain seuraavista:


title: Kreikan talous

text: Kreikan tärkeimpiä vientituotteita ovat elintarvikkeet, öljytuotteet, sementti, kemikaalit ja lääkkeet. Kreikan elintaso on Inhimillisen kehityksen indeksillä mitattuna maailman 18. korkein. Julkinen velka, inflaatio ja työttömyys ovat euroalueen keskiarvon yläpuolella. Tilanne näytti olevan hallinnassa, kunnes vuoden 2010 alkupuolella kävi ilmi, että Kreikka oli salannut velkaantumistaan tilastoja kaunistelemalla. Kreikan talous ajautui syöksykierteeseen, jota yritettiin hillitä EU:n yhteisellä lainapaketilla. Kreikka puolestaan sitoutui tiukkaan säästöpakettiin.


title: Kreikan talous

text: Kreikan bruttokansantuote vuonna 2014 oli 238,0 miljardia dollaria ja asukasta kohden 21 653. Työttömyysaste oli 8 % vuonna 2008.


title: Kreikan talous

text: Kreikka hyväksyttiin eurojärjestelmään vuonna 2001, ja euro tuli käyttöön vuoden 2002 alusta. EU:n komissio selvitti myöhemmin, että Kreikka oli kaunistellut tilastojaan päästäkseen mukaan euroon. Sen valtiontalous oli velkainen jo vuosia ennen finanssikriisin kärjistymistä. Vuoden 2009 loppupuolella Kreikan talous luisui akuuttiin kriisiin. Budjetti oli reilusti alijäämäinen, maa oli ottanut runsaasti ulkomaista velkaa ja sen lainakorot olivat nousseet kestämättömälle tasolle. Maaliskuussa 2010 muut euromaat antoivat Kreikalle hätälainaa 45 miljardia euroa.


title: Kreikan talous

text: Toukokuussa 2010 muut euromaat ja Kansainvälinen valuuttarahasto päättivät lainata Kreikalle 110 miljardia euroa, josta Suomen osuus oli 1,5 miljardia euroa. Tukea saadakseen Kreikka suostui leikkaamaan valtion menoja rajusti, tavoitteena 24 miljardin euron säästöt. Pakettiin kuului eläkeiän huomattava nostaminen, veronkorotukset ja virkamiesten vähentäminen ja palkkojen jäädyttäminen. Keväällä 2012 hyväksyttiin 130 miljardin euron suuruinen Kreikka II -tukipaketti, josta Suomen osuus oli 2,3 miljardia euroa. Paketin tavoitteena oli maan talouden sopeutus vuoteen 2020 mennessä.


title: Kreikan talous

text: Kreikan velkakierteen jatkuessa vuonna 2015 alkoi sen toipuminen olla yhä epävarmempaa. Mahdollisesti Kreikalle annettavia lainoja joudutaan kesällä 2015 leikkaamaan, mikä tarkoittaisi velkojen anteeksiantamista. Europäättäjät vakuuttelivat, että Kreikka on euroalueen pysyvä jäsen. Yhdysvaltain talouspäättäjät ja finanssimarkkinoiden analyysitalot alkoivat epäillä asiaa. He katsoivat, että Kreikan ero eli Grexit on mahdollinen. Yhdysvaltain hallituksen neuvonantaja varoitti huhtikuussa 2015, että Grexit ei olisi pahasta vain Kreikalle, vaan se aiheuttaisi erittäin suuren riskin koko maailman taloudelle. Se loisi viimeistään seuraavassa kriisissä epävarmuuden muidenkin euromaiden mukana pysymisestä.


title: Kreikan talous

text: Kreikka tuottaa viljaa, hedelmiä, vihanneksia, sekä teollisuudelle tupakkaa, puuvillaa, sokerijuurikkaita ja viinirypäleitä. Kreikka on kolmanneksi suurin oliiviöljyn tuottaja. Vientituotteita ovat muun muassa oliiviöljy, oliivit ja viini.


title: Kreikan talous

text: Kreikka on maatalousmaa huolimatta maan vuoristoisesta luonteesta, kesien kuivuudesta ja eroosion voimakkuudesta. Suurin osa maasta on niittyä ja karua vuoristolaidunta, joka soveltuu vain lampaiden ja vuohien pitoon. Siksi viljelysmaa onkin sijoittunut alangoille, kukkuloille ja vuorten alemmille rinteille. Thessalian ja Boiotian tasangoilla on ammoisista ajoista viljelty viljaa ja pidetty karjaa kun taas Attika on ollut kivistä aluetta ja sen sisämaassa viljeltiin oliiveja ja viinirypäleitä. Oliivit ovatkin tärkeitä vientituotteita, siksi Kreikka onkin yhä maailman merkittävin oliiviöljyn viejä. Teollisuuskasveilla, tupakalla ja puuvillalla on maanviljelyssä suuri asema tärkeimmän viljelykasvin, vehnän, ohella. Teollisuus on vielä aika vaatimatonta, koska sen kehitystä haittaa raaka-aineiden ja käyttövoiman puute.


title: Kreikan talous

text: Koska keinokasteluun sijoitetut varat ovat vähäisiä, on viljelysmaat sijoitettu rannikolle, jossa sademäärät ovat runsaammat muuhun maahan verrattuna. Kreikassa viljellään myös tupakkaa, vaikka sitä ei juurikaan lähde ulkomaan vientiin. Kokonaisuutta katsottaessa joutuu Kreikka kuitenkin tuottamaan suurimman osan tarpeistaan ulkomailla. Metsätaloutta ei maasta juurikaan löydy, mutta lampaiden ja vuohien kasvatusta sen sijaan kaikista osista. Kalastus on meren läheisyyden takia tärkeä elinkeino. Maatalouden ja kalastuksen osuus on 15,8 % koko maan elinkeinoista.


title: Kreikan talous

text: Maataloutta tärkeämmän elinkeinon eli teollisuuden kehitystä haittaa raaka-aineiden ja energian puute. Vaikka Kreikasta ei löydy paljon kaivannaisia, on maalla kuitenkin joitakin omia luonnonvaroja. Tärkeimpiä niistä ovat bauksiitti, hopea ja öljy. Bauksiittia löytyy Korintinlahden suun molemmilta puolilta, hopeaa Ateenan eteläpuolelta Attikan kärjestä ja öljyä pumpataan Aigeianmeren pohjasta.


title: Kreikan talous

text: Maan teollisuus on keskittynyt suurilta osin Ateenan ja Thessalonikin alueille. Syynä tähän on se, että näissä kaupungeissa asukkaita on eniten ja kulkuyhteydet ovat erinomaiset. Vesivoimaa rakennetaan ja öljyn poltosta siirrytään kotimaisiin polttoaineisiin, kuten ruskohiileen ja turpeeseen, jotka kasvattavat kotimaan markkinoita. Sekä saarista että mantereelta löytyy maalämpölaitoksia, Kithoksen saarelta suuri tuulivoimapuisto ja kreikkalaisia aurinkokeräimiä sekä aurinkolämmitysjärjestelmiä myydään koko Euroopassa. Tärkeitä teollisuustuotteita ovat tupakkatuotteet, tekstiilit, vaatteet, kengät sekä sementti ja lannoitteet.


title: Kreikan talous

text: Elintarvikkeet, polttoaineet, koneet, metallit ja puu ovat tärkeimmät tuontitavarat. Vientitavaroita ovat malmit ja metallit, tekstiilit, raakatupakka, korintit, rusinat, appelsiinit, puuvilla ja viinit. Kreikka on jo ennestään tunnettu merenkulkuvaltio ja sen kauppalaivasto on maailman neljänneksi suurin. Kauppalaivasto onkin Kreikan taloudelle erittäin tärkeä.


title: Kreikan talous

text: Matkailusektori muodostaa kansallisen turismijärjestön mukaan 18 prosenttia Kreikan kansantulosta ja maassa kävi 16 miljoonaa turistia vuonna 2006.


title: Gustaf Koutonen

text: Gustaf Alfons Koutonen (17. elokuuta 1910 Helsinki – 8. heinäkuuta 1977 Helsinki) oli suomalainen moukarinheittäjä.


title: Gustaf Koutonen

text: Koutonen sijoittui Berliinin 1936 olympialaisten moukarinheitossa neljänneksi. Hän edusti seuratasolla Helsingin Kisa-Veikkoja. Hän voitti Suomen mestaruuden vuosina 1932, 1933 ja 1936 sekä saavutti SM-hopeaa vuonna 1935 ja SM-pronssia vuonna 1931. Hän voitti moukarikilpailun Viro-maaottelussa vuonna 1936.


title: Gustaf Koutonen

text: Koutosen henkilökohtainen ennätys moukarinheitossa oli 53,55 m vuodelta 1933. Hänet tunnettiin lempinimellä "Moukarifilosofi".


title: Eagle Eye

text: Eagle Eye on D. J. Caruson ohjaama ja Steven Spielbergin tuottama elokuva, joka ilmestyi vuonna 2008. Sen pääosia näyttelevät Shia LaBeouf ja Michelle Monaghan. Elokuvassa kaksi muukalaista napataan kiinni heidän tavanomaisesta elämästään ja ”aktivoidaan” osaksi high-tech-salamurhajuonta.


title: Sulo Heino

text: Sulo Heino (14. joulukuuta 1908 Tuusula – 24. huhtikuuta 1996 Helsinki) oli suomalainen moukarinheittäjä.


title: Sulo Heino

text: Heino sijoittui Berliinin 1936 olympialaisten moukarinheitossa kymmenenneksi. Hän edusti seuratasolla Helsingin Kisa-Veikkoja. Helsingin Tarmoa, Viipurin Voimailijoita, Viipurin Urheilijoita ja Järvenpään Jymyä. Hän voitti Suomen mestaruuden vuonna 1937 ja saavutti SM-hopeaa vuosina 1939, 1942, 1946 ja 1949 sekä SM-pronssia vuosina 1936, 1938, 1940 ja 1943. Hän voitti TUL:n mestaruuden vuonna 1935. Hän edusti Suomea vuosina 1939–1949 viidessä maaottelussa ja saavutti niissä kolme voittoa.


title: Sulo Heino

text: "Suli" Heinon henkilökohtainen ennätys moukarinheitossa oli 53,60 m vuodelta 1940.


title: Lauri Tamminen

text: Lauri Esko Olavi Tamminen (1. joulukuuta 1919 Helsinki – 2. joulukuuta 2010 Lipen, Bulgaria) oli suomalainen moukarinheittäjä.


title: Lauri Tamminen

text: Tammisen vanhemmat olivat Karl Hj. Tamminen ja Lempi Somersalmi ja puoliso Hilma (Himmi) Tiihonen. Tamminen palveli jatkosodassa JR 52:n riveissä joukkueenjohtajana ja komppanianpäällikkönä. Rukajärven suunnalla hän haavoittui 27. maaliskuuta 1942 tarkka-ampujan luodista, joka osui poskipäähän ja tuli takaraivon kautta ulos. Tamminen ylennettiin sodan jälkeen reservissä majuriksi. Vuoden 1987 eduskuntavaaleissa hän oli Perustuslaillisen Oikeistopuolueen ehdokkaana. Tamminen oli myös kuvataiteilija, hänen teoksiaan oli ensimmäisen kerran esillä näyttelyssä vuonna 1973. Helsingin sotilaspiirin mitali (1973) ja Helsingin oppilasurheilun mitali (1979) ovat hänen suunnittelemiaan.


title: Lauri Tamminen

text: Vuonna 1938 Tamminen voitti nyrkkeilyssä alokkaiden Suomen mestaruuden. Hän sijoittui moukarinheitossa Lontoon 1948 olympialaisissa viidenneksi ja Helsingin 1952 olympialaisissa 20:nneksi tuloksella 50,05. Tamminen edusti seuratasolla Helsingin Kisa-Veikkoja, Helsingin Voimailijoita ja Rekolan Urheilijoita. Hän voitti Suomen mestaruuden vuosina 1949 ja 1951 ja saavutti SM-hopeaa vuosina 1950, 1952 ja 1953 sekä SM-pronssia vuosina 1945, 1946 ja 1947. Tamminen edusti Suomea yhteensä 20 maaottelussa vuosina 1945–1953 ja saavutti niissä viisi lajivoittoa. Tammisen henkilökohtainen ennätys moukarinheitossa oli 54,60 m vuodelta 1948. "Laukki" Tamminen voitti vielä veteraanisarjoissa moukarinheiton MM- ja EM-mitaleja. Hän toimi Suomen Urheiluliiton lajivalmentajana vuosina 1961–1963 sekä maajoukkueen johtajana vuonna 1962.


title: Jone Takamäki

text: Jouni Kullervo "Jone" Takamäki (s. 31. joulukuuta 1955 Helsinki) on suomalainen muusikko. Hänet tunnetaan erityisesti saksofonistina. Saksofonin soittoon Takamäki intoutui kuusitoistavuotiaana vuonna 1971 kun hän kuuli Jan Garbarekia Tapiola-klubilla Takamäki on ollut mukana useissa jazz- ja rockyhtyeissä ja soittanut lukuisien artistien levyillä. Terapia -trio (Jone Takamaki-puhaltimet, Samppa Salmi-rummut, Make Lievonen-basso) herätti esiintymisellään kiinnostusta. Johanna-merkillä ilmestyi 1980-alussa kaksi Takamäen sooloalbumia: ensimmäinen omalla nimellään ja toinen Jone Takamäki Triona, jossa soittivat myös Samppa Salmi-rummut ja Antti Hytti. Jaakko Tahkolahti luonnehti Takamäen saksofonin soittoa jo 80-luvun alussa sekä teknisesti taitavaksi mutta samalla raivokkaan tunnepohjaiseksi ja herkäksi.


title: Jone Takamäki

text: Jazzkokoonpanoista Takamäki on ollut mukana soittajana ja säveltäjänä muun muassa Tapio-Takamäki Quintetissa, Suhkan Uhkassa ja vuonna 1997 perustetussa Otná Eahketissa. Näiden lisäksi hän on soittanut 1980- ja 1990-luvuilla Edward Vesalan Sound and Furyssa, Raoul Björkenheimin Krakataussa ja Jorma Tapion Hugry Tribal Marching Bandissa.


title: Jone Takamäki

text: Takamäki on säveltänyt myös elokuvamusiikkia (muun muassa Urpo ja Turpo -lasten animaatioihin) sekä näytellyt erityisesti Anssi Mänttärin elokuvissa.


title: Jone Takamäki

text: Takamäki on toiminut tuntiopettajana Teatterikorkeakoulun valo-ja äänisuunnittelun laitoksella vuodesta 1990.


title: Jone Takamäki

text: Vuodesta 2005 lähtien Jone Takamäki on toiminut aktiivisesti teatterikentällä musiikin- ja äänisuunnittelun tekijänä ja vuodesta 2006 Takamäki on keskittynyt erityisesti soolo-konsertteihin ja japanilaisten Shakuhachi- ja Hocchiku-huilujen soittamiseen.


title: Jone Takamäki

text: Takamäki sai vuoden 2010 Säde-palkinnon äänisuunnittelutyöstään esitykseen Woyzeck. Palkinto jaettiin teatterialan Thalia-gaalassa 2011.


title: Jone Takamäki

text:
Hanoi Rocks -muusikkona tunnetuksi tullut Sam Yaffa (oik. Sami Takamäki) on Jone Takamäen veli.
Tabu (1986-1987)


title: Christ’s Hospital

text: Christ’s Hospital on englantilainen yksityiskoulu (public school) Horshamin eteläpuolella West Sussexin kreivikunnassa. Se on sisäoppilaitos 11–18-vuotiaille pojille ja tytöille. Englannin kuningas Edvard VI perusti koulun vuonna 1552, ja nykyään se on yksi Yhdistyneen kuningaskunnan arvostetuimmista kouluista.


title: Hypolaktasia

text: Hypolaktasia on tila, jossa laktaasientsyymin muodostuminen ohutsuolessa on heikentynyt tai loppunut kokonaan. Tämä voi johtaa laktoosi-intoleranssin oireisiin.


title: Hypolaktasia

text: Laktaasientsyymin aktiivisuuden muutokset eliniän aikana ovat geneettisesti säädeltyjä. Aktiivisuus saavuttaa huippunsa sikiöaikana ja säilyy voimakkaana ensimmäisten elinkuukausien ajan, minkä jälkeen se hitaasti vähenee. Laktaasientsyymin aktiivisuuden väheneminen hyvin matalalle aikuistasolle on normaali fysiologinen ilmiö noin 70 prosentilla maailman väestöstä.


title: Hypolaktasia

text: Ensisijainen hypolaktasia eli niin sanottu aikuistyypin laktaasin puutos johtuu entsyymipuutoksen perinnöllisyydestä. Heillä, joilla on hypolaktasia, on kromosomissa 2q21 laktaasigeenin läheisyydessä emäspari sytosiini/sytosiini (C/C), kun taas laktoosia sietävillä emäspari on sytosiini/tymiini (C/T) tai tymiini/tymiini (T/T). Hypolaktasiassa geenimuutos on siten täytynyt periä molemmilta vanhemmilta.


title: Hypolaktasia

text: Toissijainen laktaasin puutos voi aiheutua jonkin ulkoisen tekijän vaurioittaessa suolinukkaa, jolloin laktaasientsyymiä tuottavia soluja tuhoutuu useimmiten tilapäisesti. Näitä ulkoisia tekijöitä ovat esimerkiksi ohutsuolen syöpä, ohutsuolen tulehdukset tai hoitamaton keliakia. Kun aiheutuva tekijä poistuu ja suolinukka paranee, epiteelisolujen kyky tuottaa laktaasia palautuu.


title: Alexandru Fölker

text: Alexandru Fölker (s. 28. tammikuuta 1956 Orşova) on romanialainen entinen käsipalloilija ja kolminkertainen olympiamitalisti. Fölker oli mukana Romanian hopeaa voittaneessa joukkueessa Montreálin olympialaisissa 1976. Hän osallistui myös kaksiin seuraaviin olympialaisiin Moskovassa ja Los Angelesissa, joista Romanian joukkue saavutti pronssimitalin.


title: Alexandru Fölker

text: Montreálissa Fölker pelasi vain yhdessä alkulohkon ottelussa Yhdysvaltoja vastaan. Hänen onnistui kuitenkin tehdä ottelussa neljä maalia USA:n verkkoon. Moskovan olympialaisissa Fölkerin vastuu kasvoi, ja hän pelasi neljässä alkulohkon ottelussa sekä pronssiottelussa tehden yhteensä kahdeksan maalia. Los Angelesissa Fölker pelasi viidessä alkulohkon ottelussa ja pronssiottelussa, joissa mies heitti kahdeksan maalia.


title: Napolin kansainvälinen lentoasema

text: Napoli–Capodichinon kansainvälinen lentoasema (; IATA: NAP, ICAO: LIRN) on lentoasema Napolissa, eteläisessä Italiassa. Sen kiitotien pituus on 2 628 metriä. Terminaaleja on kaksi. Lentoasemalta on yhteydet lukuisten Euroopan kaupunkien lentoasemille ja Sharm el-Sheikhin lentoasemalle Egyptiin. Finnair avaa kausittaisen yhteyden Helsinki-Vantaan lentoasemalta kesäksi 2015.


title: Muzika mizrahit

text:
Mizrahimusiikki (Hepreaksi: מוזיקה מזרחית, Muzika Mizrahit ="Itäinen musiikki") on israelilainen musiikkityyli.
Tämä itämaistyylinen musiikkigenre on saanut alkunsa israeliin paluumuuttaneiden mizrahi- sekä sefardijuutalaisten keskuudessa, heidän jatkaessaan vanhoissa kotimaissa soitetun musiikin perinteitä jälleen Israelissa. Nykyinen mizrahimusiikki on saanut suurimmat vaikutteensa mm. kreikkalaisesta, turkkilaisesta, arabialaisesta sekä muun itäisen välimeren ja Lähi-idän musiikkityyleistä. Useat kappaleet saattavat olla cover-versioita muunmaalaisista samanalaista tyylisuuntaa edustavista hiteistä.


title: Muzika mizrahit

text: Kappaleet ovat pääosin yksinkertaisesti sanoitettua rakkaudesta kertovaa tanssimusiikkia ja ovat naapurimaiden musiikkityyleistä poiketen usein melko ilomielisiä, vaikka melankolisempaakin materiaalia löytyy. Mizrahimusiikille tyypillisiä piirteitä ovet esim. itämaiset jousi- ja lyömäsoitinelementit. Myös kreikkalaisesta musiikista tuttua bouzoukia käytetään usein, joskin nykyisessä mizrahimusiikissa se on useimmiten korvattu modernilla sähkökitaralla. Esityskieli on yleensä heprea, mutta useilta artisteilla on myös arabiankielistä materiaalia, johtuen monien mizrahijuutalaisten arabiankielisestä taustasta.


title: Muzika mizrahit

text: Tunnettuja mizrahimusiikkia esittäneitä artisteja ovat mm. Sarit Hadad, Ofra Haza, Zehava Ben, Eyal Golan, Kobi Peretz, Boaz Mauda, Dana International, Lior Narkis, ja Haim Moshe.


title: Bruce Beeby

text: Bruce Beeby (21. lokakuuta 1921 – 20. lokakuuta 2013) oli australialainen näyttelijä.


title: Bruce Beeby

text: Beeby esiintyi muun muassa brittiläisissä elokuvissa "The Limping Man" (1953) ja "Malaga – salakuljettajien paratiisi" (1954). Hän on myös juontanut australialaista versiota "The Price Is Right" -tietokilpailusta. Lisäksi hän on esiintynyt useissa BBC:n tuottamissa radiokuunnelmissa.


title: Supreme Clientele

text: Supreme Clientele on yhdysvaltalaisen hip hop -artisti ja Wu-Tang Clan -jäsen "Ghostface Killahin" toinen albumi. Se julkaistiin 25. tammikuuta 2000. Albumi myi yli 700 000 kappaletta.


title: Supreme Clientele

text: Kuten monissa aiemmissa Wu-Tang -albumeissa, RZA ei tuottanut koko albumia. "RZA" tuotti vain 4 kappaletta, kun vähemmän tunnetut tuottajat tuottivat lopun albumista. Albumissa pilkataan 50 Centiä (Clyde Smith skit)issä, jossa Wu-tang jäsen Raekwon esittää Clyde Smithin roolia jossa hän puhuu 50 centin 1999 julkaistusta "How to Rob" -kappaleesta, missä 50 Cent väittää vitsikkäästi miten hän ryöstää suosittuja musiikkiartisteja mukaan lukien Wu-Tang Clanin jäsenet. 50 Cent vastasi tähän myöhemmin Underground mixtape -freestylellä.


title: Oh Se-hoon

text: Oh Se-hoon (; s. 4. tammikuuta 1961 Soul) on eteläkorealainen konservatiivisen suuren kansallispuolueen poliitikko. Varsinaiselta ammatiltaan hän on lakimies. Hänestä tuli vuonna 2006 Soulin pormestari. Hänellä oli aiempaa poliittista kokemusta kansalliskokouksen jäsenenä. Elokuussa 2011 hän erosi pormestarin tehtävästään, koska ei saanut läpi ehdotustaan ilmaisen kouluruokailun poistamiseen hyvätuloisilta.


title: Hetehiirensammal

text: Hetehiirensammal ("Bryum weigelii") on pienehkö (1 - 6 cm) sammal. Se on pystykasvuinen ja väriltään ainakin aurinkoisilla paikoilla voimakkaan punertava. Sen lehdet ovat tyvinurkista johteiset, tyvestä leveät ja teräväkärkiset. Niissä on voimakas keskisuoni. Punainen varsi erottuu selvästi, koska lehdet ovat harvassa. Se on kaksikotinen ja sillä on hyvin harvoin itiöpesäkkeitä.


title: Hetehiirensammal

text: Hetehiirensammalta esiintyy pohjoisella pallonpuoliskolla. Suomessa koko maassa, pohjoisessa yleisempänä kuin etelässä.


title: Hetehiirensammal

text: Hetehiirensammal kasvaa nimensä mukaisesti lähteissä ja niiden ympäristössä sekä tihkupinnoilla.


title: Hetehiirensammal

text: ITIS: Bryum weigelii


title: Saaristomeren luontokeskus Sinisimpukka

text: Saaristomeren luontokeskus Sinisimpukka on vuonna 1993 perustettu Kemiönsaarella Kasnäsissa sijaitseva Saaristomeren kansallispuiston opastuskeskus. Sen toiminnasta vastaa Metsähallitus. Vuonna 2008 Sinisimpukan luontokeskuksessa vieraili 17 000 kävijää. Sinisimpukka on Saaristomeren kansallispuiston toinen huoltotukikohta Saaristokeskus Korpoströmin ohella.


title: Saaristomeren luontokeskus Sinisimpukka

text: Luontokeskuksessa on vaihtuvia saaristoon liittyviä näyttelyitä sekä erilaisia tapahtumia. Pysyvässä näyttelyssä voi tutustua saariston lintuja esittelevään lintuluotoon, Itämeren kehitysvaiheisiin Taru Itämerestä -osiossa, merikotkaan, kalastusmenetelmiin sekä vedenalaiseen luontoon. Lisäksi luontokeskuksesta löytyy murtovesiakvaario. Luontokeskuksessa on 48-paikkainen auditorio, jossa voi katsoa saaristoaiheisia videoesityksiä. Tutustuminen luontokeskukseen on maksutonta.


title: Saaristomeren luontokeskus Sinisimpukka

text: Luontokeskuksen pihalla kiertää 700 metrin pituinen geologinen luontopolku. Se esittelee Suomen geologista historiaa 2 300 miljoonan vuoden takaa nykypäivään.


title: Saaristomeren luontokeskus Sinisimpukka

text: Pyörätuolilla on mahdollista liikkua luontokeskuksen alakerrassa.


title: Saaristomeren luontokeskus Sinisimpukka

text: Sinisimpukan luontokeskuksen toiminta on lopetettu 1.1.2017.


title: Näkinsammalet

text: Näkinsammalet ("Fontinalis") on palmikkosammalten lahkoon kuuluva suku, johon kuuluu 5 Suomessa esiintyvää lajia. Suvantonäkinsammal on silmälläpidettävä, kiiltonäkinsammal puutteellisesti tunnettu ja muut lajit elinvoimaisia.


title: Tical 0: The Prequel

text: Tical 0: The Prequel on yhdysvaltalaisen hip hop -artisti ja Wu-Tang Clan -yhtyeen jäsenen Method Manin kolmas studioalbumi. Albumi saavutti paikan #2 kategoriassa Billboard 200:ssa ja myi kultaa. "Tical 0" ei ollut yhtä onnistunut kuten aiemmat albumit. Puff Daddy oli yksi tuottajista.


title: Tical 0: The Prequel

text:
Say What
What's Happenin
The Motto
The Turn
Tease
Rodeo
The Show
Afterparty


title: Länsi-Musta

text: Länsi-Musta (), rinnakkaisnimeltään Länsi-Mustasaari on Suomenlinnan kaupunginosaan kuuluva saari Helsingin edustalla Suomenlahdessa. Saari on munuaisen muotoinen ja pitkähkö. Se viettää kohti lounaista avomerta. Sen itäpuolella sijaitsevat Mustasaaret ja Susisaari. Saarelle laadittiin vuonna 1747 kunnianhimoinen linnoitussuunnitelma, josta toteutui vain osa. Saari on yhdistetty sillalla viereiseen Pikku-Mustaan ja sitä kautta Suomenlinnan muihin saariin. Länsi-Mustasaaren rakennusten osoitteet alkavat "Suomenlinna E", minkä jäljessä on rakennuksen osoitenumero.


title: Varstasammalet

text: Varstasammalet ("Pohlia") on hiirensammalten lahkoon kuuluva suku, johon kuuluu 21 Suomessa esiintyvää lajia. Uhanalaistarkastelussa lajit on luokiteltu joko elinvoimaisiksi tai puutteellisesti tunnetuiksi.


title: Job Cohen

text:
Marius Job Cohen (s. 18. lokakuuta 1947 Haarlem) on alankomaalainen työväenpuolueen poliitikko. Hän oli Amsterdamin pormestarina vuosina 2001–2010. Aiemmin hän oli toiminut koulutuksen, kulttuurin ja tieteen (1993–1994) sekä oikeuden (1998–2001) valtiosihteerinä. Vuosina 1995–1998 hän istui senaatin jäsenenä.
Cohen oli työväenpuolueen (PvdA) puheenjohtaja 2010–2012.


title: Job Cohen

text: Cohen sijoittui toiseksi vuoden 2006 World Mayor -äänestyksessä.


title: Job Cohen

text: Cohen syntyi Haarlemissa juutalaiseen perheeseen. Hän kouluttautui juristiksi ja on luonut myös akateemisen uran. Hän meni naimisiin vuonna 1972 ja sai kaksi lasta.


title: Blackout!

text: Blackout! on Yhdysvaltalais Hip hop -duo Method Man & Redmanin ensimmäinen studioalbumi, albumin jatko osa "Blackout! 2" julkaistiin 19 toukokuuta 2009. Albumi myi 254 107 kopiota ensimmäisellä viikollaan, huhtikuussa 2009 albumi myi 1 570 942 kopiota.


title: Liekosammalet

text: Liekosammalet ("Rhytidiadelphus") on palmikkosammalten lahkoon kuuluva suku, johon kuuluu neljä Suomessa esiintyvää lajia. Ne ovat kaikki elinvoimaisia Suomessa.


title: Sophus Tromholt

text: Sophus Tromholt (2. kesäkuuta 1851 – 17. toukokuuta 1896) oli tanskalais-norjalainen revontulitutkija. Häntä pidetään yhtenä alan pioneereista.


title: Sophus Tromholt

text:
Tromholt syntyi Husumissa (vuoteen 1864 asti Tanskaan kuuluneessa) Slesvigissä ja kuoli Saksassa. Hänen vanhempansa olivat tullivirkailija, myöh. kamarineuvos, Johan Peter Tromholt (s. 1821) ja Ane Cecilie o.s. Keller (s. 1830).
Tromholt varttui luonnontieteistä kiinnostuneessa kodissa. Hänen isänsä julkaisi muun muassa artikkelin revontulista vuonna 1860. Tromholt aloitti (perheen muutettua) koulutiensä Randersissa ja jatkoi Blågårdin seminaarissa. Opettajaopinnoissaan hän keskittyi meteorologiaan ja astronomiaan. Jo tuolloin hän kiinnostui revontulitutkimuksesta. Tromholtin kiinnostusta revontulia kohtaan lisäsivät erityisesti Tanskassa talvien 1870–1872 aikana havaittavissa olleet epätavallisen voimakkaat revontulet. Suoritettuaan opettajan tutkinnon vuonna 1871 hän työskenteli ensin opettajana Tanskassa, mutta siirtyi vuonna 1876 opettajaksi Bergeniin Norjaan. Yhtenä syynä Bergeniin hakeutumiseen voidaan pitää hänen kiinnostustaan revontulitutkimusta kohtaan.


title: Sophus Tromholt

text: Talvikauden 1878–1879 aikana Tromholt keräsi yhteen revontulihavaintoja yli sadalta paikkakunnalta Norjasta, Ruotsista ja Tanskasta. Nämä hän yhdisti omiin Bergenissä tekemiinsä havaintoihin. Tutkimustuloksensa hän julkaisi vuonna 1880.


title: Sophus Tromholt

text: Opettajan työpaikkansa Bergenissä Tromholt jätti vuonna 1882 ryhtyessään täysipäiväiseksi revontulitutkijaksi. Tätä varten hän sai viisivuotisen tutkimusapurahan Norjan hallitukselta ja kööpenhaminalaiselta panimoalan yrittäjältä J. C. Jacobsenilta. Norjan meteorologinen instituutti perusti kansainväliseen polaaritutkimusvuoteen 1882–1883 liittyen revontulihavaintoaseman Bossekopiin Pohjois-Norjaan Tromssan lähelle. Tromholtin tehtäväksi tuli perustaa vastaava yhden miehen havaintoasema Kautokeinoon. Näiden havaintoasemien tehtävänä oli tehdä samanaikaisia revontulihavaintoja yhdessä Suomen puolelle Sodankylään perustetun havaintoaseman kanssa.


title: Sophus Tromholt

text: Tromholt majaili Kautokeinossa syksystä 1882 kevääseen 1883 asti. Mukanaan hän oli tuonut valokuvauskoneen, jonka varsinaisena tarkoituksena oli yrittää revontulien valokuvaamista. Revontulien vähäisestä valovoimakkuudesta ja filmien huonosta herkkyydestä johtuen revontulien kuvaaminen ei kuitenkaan onnistunut, joten hän käytti kameraansa maisemien, rakennusympäristöjen ja ihmisten kuvaamiseen. Hän otti muun muassa runsaasti kuvia Kautokeinosta. Tromholt kiersi dokumenttikuvaajana myös Norjassa, Ruotsissa ja Islannissa 1882–1884. Näin hän tuli ottaneeksi kuvakokoelman, jolla on ainutlaatuinen suku- ja kulttuurihistoriallinen merkitys. Hänen negatiivinsa osti myöhemmin bergeniläinen valokuvaaja Knud Knudsen. Nykyisin ne löytyvät Bergenin yliopiston kokoelmista.


title: Sophus Tromholt

text:
Laaja-alaiseen revontulitutkimukseen liittyen Tromholt osallistui tutkimusmatkoille Finnmarkiin ja Islantiin. Näitä matkoja hän kuvaa kirjoissaan "Under nordlysets straaler" (1885) ja "Breve fra Ultima Thule" (1885). Ensimmäinen näistä kirjoista julkaistiin alun perin englannin kielellä.
Talvella 1883–1884 Tromholt teki havaintoja Islannissa. Viisivuotisen apurahakautensa loputtua vuonna 1886 hän muutti Saksaan, jossa asui kuolemaansa asti. Tromholt avioitui 27. marraskuuta 1887 oopperalaulajan ja laulunopettajan Maria ("Mary") Jessin (26.12.1866–18.8.1948) kanssa. Maria Jessin vanhemmat olivat suutarimestari Johan Henrik Jess ja Anna Sophie Elisabeth ("Elise") o.s. Henningsen. Tromholtin kuoltua Silbersteinin keuhkotautiparantolassa Thüringenin Blankenhainissa 1896 Maria meni uudelleen naimisiin asianajaja Max Hahnin kanssa.


title: Sophus Tromholt

text: Viimeisinä vuosinaan Tromholt teki uran yrittäjänä. Yritystoimintaansa liittyen hän teki muun muassa matkan eri puolille Yhdysvaltoja. Hän loi myös merkittävän kirjallisen uran. Edellä mainittujen kirjojensa lisäksi hän julkaisi useita pienempiä kirjoitelmia ja lukuisia sanomalehtiartikkeleita. Näiden aihepiirit liittyivät pääasiassa avaruustutkimukseen. Pysyvä arvo on hänen revontulihavaintokokoelmillaan, erityisesti teoksilla "Om nordlysets perioder" (julkaistu Tanskan meteorologisessa vuosikirjassa "Dansk meteorologisk aarbog" vuonna 1880) ja "Catalog der in Norwegen bis Juni 1878 beobachteten Nordlichter", jonka Kristianian Tiedeseuran (Videnskasselskabet i Kristiania) tehtävänannosta ja Fridtjof Nansenin säätiön tuella julkaisi postuumisti Jens Fredrik Schroeter vuonna 1902.


title: Teenage Mutant Ninja Turtles: Smash-Up

text: Teenage Mutant Ninja Turtles: Smash-Up on vuonna 2009 syyskuussa julkaistu videopeli. Se ei perustu mihinkään tiettyyn Turtles sarjaan tai elokuvaan vaikka hahmojen ulkonäkö perustuu vuoden 2007 "TMNT" elokuvaan. Pelin julkaisi Ubisoft, joka julkaisi pelin Wiille ja PlayStation 2:lle. Se on samalla hyvin samanlainen, kuin "Super Smash Bros. Brawl", jota olivat myös tekemässä Game Artsin tekijät, sekä useita entisiä Team Ninjan työntekijöitä.


title: Teenage Mutant Ninja Turtles: Smash-Up

text: TMNT: Smash-Up on yksin tai moninpelinä pelattava tappelupeli, joka on samalla kolmas tappelupeli Turtlesien videopeli historiassa. Edelliset olivat "" (1993) ja "" (2005). Tappeluiden aikana pelaajat yrittävät tyrmätä toisensa, esimerkiksi tönäisemällä ne pois pelikentältä tai johonkin kentällä olevaan ansaan. Eri hahmoilla on myös ympärillä erivärinen hohto, jotta oman hahmon löytäminen erottuu helpommin.


title: Teenage Mutant Ninja Turtles: Smash-Up

text: Pelin jokaisella kentällä on myös omat ansansa ja mukana on erinäisiä energiaa lisääviä pizzoja ja "ninja magic" nimisiä palloja, joiden avulla pelaaja saa erikoiskykyjä hetkeksi muun muassa tulen syöksentää, sähköistetty suojakenttä ja räjähtäviä shurikeneja. Lisäksi pelissä on useita moodeja, kuten tarina, Battle Royale, turnaus, voittaja tai häviäjä jatkaa ja harjoitus. Pelin tarinatilan käsikirjoitti Peter Laird.


title: Teenage Mutant Ninja Turtles: Smash-Up

text: Selviytymismoodissa on tarkoituksena taistella valitsemallaan hahmolla aluksi yksitellen vastaan tulevia vihollisia vastaan, niin kauan kunnes menettää energiansa. Pidemmälle mentäessä peliin tulee mukaan välillä myös kaksi vastusta kerralla. Pelaajan lähestyessä sadatta tyrmäystä peliin tulee mukaan kolme vastustajaa kerralla.


title: Teenage Mutant Ninja Turtles: Smash-Up

text: Tehtävätilassa on yhteensä 51 erinäistä tehtävää, joissa jokaisessa on valittavana yksi, tai useampi pelattava hahmo. Lisäksi pelissä on aikaraja, jonka aikana tehtävä pitää suorittaa.


title: Teenage Mutant Ninja Turtles: Smash-Up

text: Tikku järjestää Turtleseille turnauksen, johon hän on kutsunut myös Aprilin ja Caseyn. Tikku aikoo myös itse osallistua turnaukseen. Voittaja saisi palkinnoksi pokaalin ja valita hänen palkintokaapistaan yhden haluaman esineen. Turnauksen päätyttyä he saavat yllättäen hätäilmoituksen Fugitoidilta, joka on Silppurin vankina. Silppuri aikoo rakennuttaa Fugitoidilla siirtymälaitteen, jonka avulla hän voisi matkata minne tahansa ja yllättää vihollisensa milloin ja missä vain. Turtlesit miettivät Tikun, Aprin ja Caseyn kanssa Silppurin piilopaikkaa, kunnes Karai ilmaantuu paikalle ja aikoo viedä heidät Silppurin luo. Turtlesit joutuvat matkalla kohtaamaan aluksi jalkaninjoja ja lopulta itse Karain. Seuraavaksi heidän matka jatkuu viidakkoon, jossa he kohtaavat Utrominaattorin ja jalkaninjan. Lopulta Turtlesit löytävät tiensä Silppurin piilopaikkaan, jossa he kohtaavat hänet ja jalkaninjat. Kukistettuaan Silppurin Karai kertoo käyttäneensä Turtleseja vain hyväkseen noustakseen jalkaklaanin uudeksi johtajaksi. Samassa Silppuri ei myönnä tilanteen olevan ohi ja hyökkää Karain kimppuun. Fugitoidi käynnistää siirtymälaitteen, jonkä läpi kaksikko katoaa. Fugitoidi lähettää lopulta Turtlesit takaisin kotiin laitteen avulla, jossa Tikku odottaa heitä palkinnon kanssa.


title: Teenage Mutant Ninja Turtles: Smash-Up

text: Pelin vastukset ja kentät vaihtelevat riippuen millä hahmolla pelaaja pelaa. Muun muassa Tikulla pelatessa se kohtaa aluksi Turtlesien lisäksi Aprilin. Pelissä on valittavana seitsemän sankarihahmoa.


title: Teenage Mutant Ninja Turtles: Smash-Up

text: Battle Royalissa voi pelata kahdenlaista peliä. Yksinpelissä pelaaja pelaa valitsemallaan hahmolla yhdestä kolmeen hahmoa vastaan. Kaikki ottelevat toinen toistaan vastaan ja voittajaksi selviää se, jolla on eniten tyrmäyksiä. Toinen vaihtoehto on pelata joukkuepelinä, jossa pelaaja valitsee itselleen kaksi hahmoa ja ottelee pelikoneen hahmoja vastaan.


title: Teenage Mutant Ninja Turtles: Smash-Up

text: Turnausmoodissa pelataan kaksin tai nelinpelinä, johon voi osallistua kolmesta kahdeksaan eri hahmoa. Turnaus toimii pudotuspelinä, jossa voittajat kohtaavat toisensa.


title: Teenage Mutant Ninja Turtles: Smash-Up

text: Nintendo WFC on verkkopeli, joka on ainoastaan Wii-versiossa. Pelissä voi otella muita henkilöitä vastaan verkossa turnausmuotoisesti. Voittaja saa itselleen erinäisiä pokaaleja.


title: Teenage Mutant Ninja Turtles: Smash-Up

text: Swap Out on Battle Royalin tapaan vain moninpeli, jossa tarkoituksena on taistella toisiaan vastaan, joko yksi vastaan yksi, tai kaksi vastaan kaksi. Häviäjä joutuu sivuun ja tilalle tulee uusi pelaajaa. Ainoastaan voittaja jää kentälle siihen asti, kunnes hänet onnistutaan voittamaan. Pelissä voi olla mukana kolmesta kahdeksaan pelaajaa.


title: Teenage Mutant Ninja Turtles: Smash-Up

text: Hahmot, joille pelaaja voi saada vaihtoehtopuvun, ovat lueteltu hahmon nimen alapuolella.


title: Bacardi Breezer

text: Bacardi Breezer on mieto, rommipohjainen alkoholijuoma. Sen alkoholipitoisuus on Euroopassa neljä, mutta joillakin alueilla viisi tilavuusprosenttia. Perinteiset Breezerit ovat sokerilla makeutettuja, mutta osa juomista kuuluu ”half sugar” -ryhmään, jossa puolet sokerista on korvattu makeutusaineilla.


title: Bacardi Breezer

text: Bacardi Breezer lanseerattiin vuonna 1987. Makuja on saatavilla kymmeniä. Suomessa makuja on markkinoilla viisi: päärynä, appelsiini, lime, ananas ja vesimeloni. Muita makuja ovat muun muassa sitruuna, mustikka, mansikka, vadelma, kookos, verigreippi, persikka, karhunvatukka, passionhedelmä, omena, mango sekä karpalo. Suomessa Breezeriä valmistaa Sinebrychoff.


title: Eric Milazar

text: Éric Milazar (s. 1. kesäkuuta 1975 Rodrigues, Mauritius) on mauritiuslainen pikajuoksija, joka on erikoistunut 400 metrin juoksuun.


title: Eric Milazar

text: Milazar karsiutui alkuerissä Sevillan MM-kilpailuissa 1999 ja Sydneyn olympialaisissa 2000. Edmontonin MM-kilpailuissa 2001 hän juoksi loppukilpailussa ajan 45,13 sijoittuen alun perin viidenneksi, mutta nousi Antonio Pettigrew'n hylkäyksen jälkeen neljänneksi. Madridin maailmancupissa 2002 hän sijoittui neljänneksi.


title: Eric Milazar

text: Milazar oli Pariisin MM-kilpailuissa 2003 alun perin seitsemäs ajalla 45,17, mutta nousi Calvin Harrisonin ja Jerome Youngin hylkäysten jälkeen viidenneksi. hän sijoittui samana vuonna kolmanneksi.


title: Eric Milazar

text: Milazar karsiutui vuonna 2004 välierissä Ateenan olympialaisissa ja sijoittui kahdeksanneksi . Helsingin 2005 ja Osakan MM-kilpailuissa 2007, Pekingin olympialaisissa 2008 sekä Berliinin MM-kilpailuissa 2009 hän karsiutui 400 metrin alkuerissä.


title: Eric Milazar

text: Milazar on voittanut 400 metrin Afrikan-mestaruuden Algerissa 2000, Tunisissa 2002 ja Brazzavillessä 2004. Lisäksi hän juoksi ankkuriosuudet Mauritiuksen saadessa hopeaa 4 × 400 metrin ja pronssia 4 × 100 metrin viesteissä Tunisissa 2002.


title: Ooh Aah... Just a Little Bit

text: Ooh Aah... Just a Little Bit on Gina G:n esittämä musiikkikappale. Kappale edusti Yhdistynyttä kuningaskuntaa vuoden 1996 Eurovision laulukilpailussa. Kappale sijoittui kilpailun alkukarsinnoissa 3. sijalle, saaden 153 pistettä. Finaalissa kappale sijoittui 7. sijalle, saaden 77 pistettä.


title: Ooh Aah... Just a Little Bit

text: Kappale julkaistiin singlenä. Muun muassa Suomessa kappale pysyi virallisella singelistalla 5. viikkoa touko-kesäkuun 1996 aikana. Parhain sijoitus oli 6. sija viikolla 22. Britanniassa kappale pääsi myyntilistojen kärkeen.


title: Luke Pasqualino

text: Luke Pasqualino (alk. "Luca Giuseppe Pasqualino"; s. 19. helmikuuta 1989 Peterborough, Britannia) on englantilainen näyttelijä, joka tunnetaan rooleistaan Freddie McClairina sarjassa "Skins – liekeissä" ja d’Artagnanina sarjassa "The Musketeers".


title: Reunalla (vuoden 1997 elokuva)

text: Reunalla (engl. "The Edge") on vuonna 1997 valmistunut jännityselokuva. Sen käsikirjoitti David Mamet ja ohjasi Lee Tamahori. Pääosissa näyttelevät Anthony Hopkins ja Alec Baldwin. Maailman kuuluisin kodiakinkarhu, eläintarhakarhu Bart, esiintyy verenhimoisena villikarhuna.


title: Reunalla (vuoden 1997 elokuva)

text: Miljonääri Charles Morse (Anthony Hopkins) rahoittaa valokuvausmatkan Alaskan jylhille maille. Kuvausmatkalla lentokone putoaa keskelle erämaata mukanaan Morse ja valokuvaaja Robert Green (Alec Baldwin). Selviytyäkseen hengissä miehet joutuvat kamppailemaan luonnonvoimien, verenmakuun päässeen karhun ja ennen kaikkea omien mieltensä kanssa.


title: Werneri Viillos

text: Werneri Viillos on nykyisin Kalvolassa asuva entinen fakiiri ja voimamies. Hän on tullut tunnetuksi erikoisilla fyysistä sekä psyykkistä tasapainoa ja kyvykkyyttä vaativilla tempuilla.


title: Kastikat

text: Kastikat ("Calamagrostis") on heinäkasvisuku, johon kuuluu noin 230–270 lajia. Monet kastikoista ovat morfologialtaan samanlaisia, mutta niillä on oma maantieteellinen levinneisyys. Suomessa kasvaa kuusi kastikkalajia, joista korpikastikka ("Calamagrostis purpurea") on yleinen koko maassa ja muut ovat yleisiä jossain osassa maata.


title: Kastikat

text: Koristekasvina käytetään koristekastikkaa ("Calamagrostis" × "acutiflora"), joka on kastikkalajien risteymä.


title: Kastikat

text: Suvun tieteellinen nimi ("Calamagrostis") tulee kreikan kielen sanoista "kalamos" (suom. ruoko) ja "agrostis" (suom. heinäkasvi).


title: Saaristokeskus Korpoström

text: Saaristokeskus Korpoström on Korppoossa Paraisilla sijaitseva, vuonna 2004 perustettu monitoiminen saaristokeskus. Se järjestää näyttelyitä, saaristoaiheisia seminaareja, luentosarjoja ja teemapäiviä. Korpoström on Saaristomeren kansallispuiston toinen huoltotukikohta Sinisimpukan luontokeskuksen ohella.


title: Saaristokeskus Korpoström

text: Saaristokeskuksessa on 120-paikkainen auditorio, 50-paikkainen seminaarihuone ja 120-paikkainen ravintola, jonka terassilla on vielä 80 lisäpaikkaa.


title: Saaristokeskus Korpoström

text: Perusnäyttely koostuu ihmisten suhteesta saaristoon ja sen luontoon. Se kertoo, miten ihmiset elivät saaristossa ja saivat toimeentulonsa vuorovaikutussuhteessa luonnon kanssa. Muut näyttelyt, jotka vaihtuvat vuoden aikana, tuovat esille saaristolaiskulttuurin ajankohtaisia aiheita ja muita saaristoon liittyviä ilmiöitä. Näyttelyiden aiheet koskevat lähinnä koko Saaristomeren aluetta mutta myös Korppoota.


title: Saaristokeskus Korpoström

text: Saaristokeskuksessa toimivalla Metsähallituksella on paikalla meribiologista toimintaa, jonka päätavoiteena on Itämeren meri- ja rannikkoluonnon inventointi.


title: Saaristokeskus Korpoström

text: Samassa talossa toimii Metsähallituksen lisäksi myös Åbo Akademin meribiologeja, Strandhotell Korpoström ja Korpo Handel.


title: Saaristokeskus Korpoström

text: Vedenalainen luontopolku Stora Hästön saaren rantavedessä sijaitsee noin 5 kilometriä saaristokeskuksesta lounaaseen. Korpoströmin saaristokeskuksen edustalla nähtiin vuonna 2006 kaksi delfiiniä ("Delphinus delphis").


title: Saaristokeskus Korpoström

text: Korpoström oli tärkeä sotalaivojen tukikohta 1700- ja 1800-luvulla. Siellä käytiin venäläisten ja ruotsalaisten meritaistelu 1743.


title: Saaristokeskus Korpoström

text: Saaristokeskus Korpoström valmistui vuonna 2004, ja se avattiin virallisesti vuonna 2005. Keskuksen rakentamiskustannukset olivat 3,5 miljoonaa euroa, ja rakennuksen arkkitehteina olivat Bengt Lundsten ja Michael Granit. Saaristokeskuksen omistaa kiinteistöosakeyhtiö Sunnan, jonka osakkaina ovat metsähallitus, Åbo Akademin säätiö, Korppoon kunta ja Svenska kulturfonden.


title: Lucy Pinder

text: Lucy Catherine Pinder (s. 20. joulukuuta 1983 Winchester, Hampshire) on englantilainen glamour-malli. Pinder on kuuluisa suurista luonnollisista rinnoistaan ja hän on esiintynyt useita kertoja valokuvamallina muun muassa englantilaisten Maxim-, Loaded-, FHM-, Redline- ja Nuts-lehtien kansissa ja sivuilla.


title: Håkan Eriksson

text: Håkan Eriksson (s. 20. elokuuta 1961) on ruotsalainen suunnistaja. Seuratasolla hän edustaa ruotsalaista Malungs OK:ta.


title: Håkan Eriksson

text: Sködven MM-kilpailuissa 1989 Eriksson voitti hopeaa joukkuetovereinaan Kent Olsson, Michael Wehlin ja Jörgen Mårtensson. Kymmenen vuotta myöhemmin Invernessin MM-kilpailuissa hän voitti pronssia joukkuetovereinaan Jimmy Birklin, Jörgen Olsson ja Johan Ivarsson. Ainoan henkilökohtaisen MM-mitalinsa hän voitti vasta 43-vuotiaana voitettuaan hopeaa Västeråsin MM-kilpailujen sprinttimatkalla.


title: Håkan Eriksson

text: Suunnistuksen maailmancupin kokonaiskilpailussa Eriksson sijoittui kuudenneksi vuonna 1996. Viisipäiväisen O-Ringenin rastiviikon hän voitti vuosina 1983 ja 1991.


title: Phil Melillo

text: Phil Melillo (s. 12. lokakuuta 1952 Newark) on yhdysvaltalainen entinen koripalloilija. Italian passin omaan Melillo toimii nykyisin Virtus Bolognan apuvalmentajana.


title: Memorial

text: Memorial voi viitata seuraaviin:


title: Piippo

text: Piippo on suomalainen sukunimi. Väestörekisterikeskuksen mukaan Suomessa oli heinäkuussa 2009 1 569 henkilöä, joilla on nykyisenä sukunimenään Piippo.


title: Ville Kiiskinen

text: Ville Kiiskinen (s. 25. joulukuuta 1977 Mikkeli) on suomalainen jääkiekkoilija, joka pelasi kaudella 2011–2012 III-divisioonajoukkue Panthers Hockeyssä toimien joukkueen kapteenina. Hän on pelipaikaltaan keskushyökkääjä. Kiiskinen Mestiksen/I-divisioonan kaikkien aikojen eniten rangaistusminuutteja kerännyt pelaaja. Tähän mennessä hänellä on yhteensä 726 jäähyminuuttia. Kiiskinen on pelannut Mestiksessä/I-divisioonassa 12 kautta. Yhteensä 487 ottelussa on syntynyt tehot 94+139=233. Kiiskinen on myös kaikkien aikojen neljänneksi eniten Mestis/1. divisioonaotteluita pelannut pelaaja.


title: Ville Kiiskinen

text: Isokokoinen ja fyysinen Kiiskinen on Mikkelin Jukurien kasvatti josta hän siirtyi kauden 1992–93 jälkeen SaiPa:n C-junioreista seuraavaksi kaudeksi 1993–94 Lahden Kiekko-Reippaan B-junioreihin. Hän pelasi Reippaassa ensimmäiset miesten pelinsä kaudella 1995–1996 I-divisioonassa. Joukkueen nimi vaihtui vuonna 1996 Pelicansiksi. Kiiskinen pelasi joukkueessa kevääseen 1999 asti ja hän oli mukana nostamassa Pelicansia SM-liigaan viimeisenä keväänään. Hän kuitenkin jatkoi kaudella 1999–2000 I-divisioonapelejään KooKoossa.


title: Ville Kiiskinen

text: Toisen KooKoo-kaudellaan 2000–2001 Kiiskinen pelasi myös kahdeksan SM-liigaottelua SaiPassa. Kaudella 2001–2002 hän pelasi Forssan Palloseurassa tehden myös läpimurtonsa Mestiksessä tehoilla 20+21=41. Kiiskinen oli joukkueen toiseksi paras pistemies Matti Raunion jälkeen ja hän jakoi koko Mestiksen maalipörssin seitsemännen sijan TuTon Markku Vuorisalon ja Atte Saunamäen kanssa. Kauden päätteeksi Jatkoaika.comin Mestis-toimitus valitsi Kiiskisen toiseen tähdistökentälliseen.


title: Ville Kiiskinen

text: Kaudeksi 2002–2003 Kiiskinen siirtyi hallitsevaan Mestiksen mestariin Mikkelin Jukureihin. Joukkueessa laitahyökkääjän paikkaa pelanneen Kiiskisen odotettiin siirtyvän kauden jälkeen SM-liigaan, mutta hänen roolinsa jäi odotettua pienemmäksi ja runkosarja toi vain 43 ottelussa tehot 5+9=14. Kiiskinen voitti kuitenkin Mestiksen mestaruuden keväällä 2003. Hän siirtyi seuraavaksi kaudeksi 2003–2004 Englannin Elite Ice Hockey Leaguen London Racersiin, mutta Kiiskinen palasi jo 11 pelaamansa ottelun jälkeen loppukaudeksi Mestikseen ja siirtyi lokakuussa 2003 Kokkolan Hermekseen. Hän voitti keväällä 2004 Mestis-pronssia.


title: Ville Kiiskinen

text: Kesällä 2004 Kiiskiselle tehtiin akillesjänneleikkaus, josta hän toipui, mutta syksyllä vamma uusiutui eri kohdasta. Ennen sitä Kiiskinen pelasi Hermeksessä yhden harjoitusottelun. Hän oli sivussa koko kauden, eikä pelannut otteluakaan Mestiksessä. Kiiskisen pelaajaura oli vaakalaudalla, kunnes hän palasi lähes kahden vuoden tauon jälkeen kaukaloon kauden 2005–2006 lopulla ja siirtyi Suomi-sarjajoukkue Heinolan Kiekkoon. Joukkue voitti Suomi-sarjan mestaruuden ja nousi Mestikseen keväällä 2006. Kiiskinen teki saman vuoden toukokuussa yksivuotisen jatkosopimuksen joukkueen kanssa. Yllävän paluun Mestikseen tehnyt Kiiskinen teki kaudella 2006–2007 Mestiksen yhden kauden piste-ennätyksensä tehoilla 18+24=42, joilla hän oli HeKin paras pistemies.


title: Ville Kiiskinen

text: Kiiskinen nousi Mestiksen/I-divisioonan kaikkien aikojen eniten rangaistusminuutteja keränneeksi pelaajaksi 30. marraskuuta 2007 TV-ottelussa vieraissa Jokipoikia vastaan. Hän syrjäytti 637 rangaistusminuuttia keränneen Gennadi Kurdinin ennätyksen. Kiiskinen keräsi kauden aikana myös sarjatason yhden kauden jäähyennätyksensä 105 minuutillaan, joilla hän sijoittui runkosarjan jäähypörssissä viidenneksi. Kiiskinen oli tehoilla 9+14=23 HeKin kolmanneksi paras pistemies Ville-Veikko Väkeväisen ja Olli Sinkkosen jälkeen. Toukokuussa 2008 hän teki vuoden mittaisen jatkosopimuksen joukkueen kanssa.


title: Ville Kiiskinen

text: Kauden 2009–2010 Kiiskinen aloitti II-divisioonajoukkue Jää-Tiikereissä, mutta hänet hankittiin sarjatasoa ylemmäs Suomi-sarjajoukkue HC Keski-Uusimaan riveihin paikkaamaan sentteripulaa try-outilla lokakuussa 2009. Hän sai sopimuksen loppukaudeksi tammikuussa 2010. Kiiskinen voitti joukkueen sisäisen syöttöpörssin 27 syötöllään. Kaudeksi 2011–2012 hän siirtyi yhden välivuoden jälkeen lahtelaisen III-divisioonajoukkue Panthers Hockeyn riveihin. Joukkueen kapteenina toiminut Kiiskinen voitti Panthersin sisäisen piste- ja maalipörssin tehoilla 33+32=65.


title: Memorial (järjestö)

text: Memorial on venäläinen ihmisoikeusjärjestö, joka toimii useissa Neuvostoliiton hajoamisen jälkeen syntyneissä valtioissa. Se tutkii ja julkaisee Neuvostoliiton ihmisoikeusrikkomuksia mutta on merkittävällä tavalla keskittynyt myös Itsenäisten valtioiden yhteisön valtioiden ihmisoikeustilanteeseen. Politiikassa toimiva ja ulkomailta varoja vastaanottava järjestö on rekisteröitynyt Venäjän lain mukaisesti "ulkomaiseksi agentiksi."


title: Memorial (järjestö)

text: Useita sen piirissä toimineita henkilöitä on murhattu, kuuluisimpana Natalia Estemirova. Järjestön johtaja Oleg Orlov on syyttänyt Estemirovan murhasta Tšetšenian presidenttiä Ramzan Kadyrovia, joka on ilmoittanut nostavansa kunnianloukkaussyytteen Orlovia vastaan. Memorial keskeytti kesällä 2009 vajaaksi puoleksi vuodeksi toimintansa Tšetšeniassa, koska työ siellä oli käynyt liian vaaralliseksi.


title: Memorial (järjestö)

text: Memorial sai vuoden 2009 Saharov-mielipiteenvapauspalkinnon. Vuosittain jaettavan palkinnon myöntää Euroopan parlamentti tukeakseen mielipiteenvapautta ja ihmisoikeustyötä. Palkinto luovutettiin Memorialille 16.12.2009, ja samana päivänä järjestö ilmoitti aloittavansa uudelleen toiminnan Tšetšeniassa yhteistyössä muiden järjestöjen, muun muassa Amnesty Internationalin kanssa.


title: Memorial (järjestö)

text: Lokakuussa 2014 järjestön puheenjohtaja kertoi, että Venäjän oikeusministeriö on aloittanut oikeusprosessin järjestön lakkauttamiseksi. Memorialin mukaan lakkautusuhka johtuu järjestön organisaatiorakenteesta. Järjestön puheenjohtaja piti syytteitä absurdeina.


title: Louis Braunzel

text: Louis Braunzel on Mirage Studiosin kustantama sarjakuvahahmo, jonka loivat Kevin Eastman ja Peter Laird. Se teki ensi esiintymisensä "Teenage Mutant Ninja Turtles" lehden toisen osan kolmannessa numerossa, vuonna 1994.


title: Louis Braunzel

text: Braunzel oli 1950-luvulla DARPA:n yksi kokeista, jonka aikana hän sai psyykkisiä voimia, kuten kyvyn manipuloida muiden ajatuksia, tunteita ja luonnetta. Tämän kyvyn avulla Braunzel pakeni DARPA:n laitoksen vankeudesta ja pyrki elämään normaalia elämää.


title: Louis Braunzel

text: Myöhemmin hän muutti vuokralaiseksi April O'Neilin asumaan kerrostaloon ja oli todistamassa Raphaelin kidnappausta. Sitä ennen Turtlesien taisteltua kyborgiksi itsensä muunneltua Baxter Stockmania vastaan, jonka jälkeen DARPA sieppasi Raphaelin. Samalla heidän agenttinsa alkoivat tutkia Aprilin asuntoa löytääkseen loput kolme Turtlesia, jolloin Braunzel kertoi Casey Jonesille ja muille Turtleseille kykenevänsä auttamaan heitä Raphaelin etsimisessä. Yhdessä Caseyn, kolmen Turtlesin ja Jonkun he murtautuivat DARPA:n päämajaan ja vapauttivat Raphaelin, sekä muutaman muun tuntemattoman olennon. Pakomatkan aikana he kuitenkin menettivät Jonkun, joka kuoli suuren meritähden näköisen hirviön syödessä sen. Tapahtumaan jälkeen ryhmä palasi New Yorkiin, jossa Braunzel pyyhki muutaman menneen päivän tapahtumat kaikkien Turtlesien paitsi Leonardon mielestä pois. Pian Braunzel jätti Aprilin ja kaiken muun taakseen, ja muutti pois New Yorkista.


title: Leuka

text: Leuka on kasvojen osa ja kokonaisuus, johon kuuluvat vasen ja oikea yläleukaluu (), alaleukaluu () hampaineen ja ympäröivine pehmytkudoksineen sekä leuanpään seutu ().


title: Krystian Bala

text: Krystian Bala (s. 1974) on puolalainen kirjailija ja rikollinen. Hän surmasi vuonna 2000 Wrocławissa raa'asti kiduttaen liikemies Dariusz Janiszewskin. Murha oli vielä selvittämättä, kun Bala julkaisi ensimmäisen romaaninsa "Amokin" (2003), jossa kuvattu murha oli hyvin samanlainen kuin hänen itse tekemänsä. Vasta viranomaisten kiinnostuminen teoksesta johti Balan kiinnijäämiseen. Lopulta hänet tuomittiin teosta 25 vuoden vankeusrangaistukseen.


title: Krystian Bala

text: Balan motiiviksi katsottiin kateus: hän ilmeisesti epäili Janiszewskiä suhteesta etääntyneeseen vaimoonsa. Bala ei kuitenkaan tätä myöntänyt, vaan väittää kirjoittaneensa romaanin sen pohjalta, mitä oli tiedotusvälineistä saanut tietoonsa. Entisen vaimonsa mukaan Bala on omistushaluinen ja haluaa hallita ihmissuhteitaan niiden jo päätyttyäkin.


title: Krystian Bala

text: Bala suostui rikoksen tutkinnan yhteydessä valheenpaljastustestiin, jonka hän läpäisikin. Hän kuitenkin piti hyvin pitkiä taukoja ennen vastausten antoa, mikä saattoi auttaa häntä peittämään valehtelun fyysiset merkit.


title: Krystian Bala

text: "Amok"-romaanissa henkirikoksen tekijä ei jää kiinni.


title: Apollon yhteiskoulu

text: Apollon Yhteiskoulu on Helsingin Malminkartanossa toimiva yksityinen oppilaitos. Koulussa toimivat peruskoulun yläaste ja lukio.


title: Apollon yhteiskoulu

text: Peruskoulussa on musiikki- ja kuvataidepainotteiset luokat. Lukiossa on mahdollista suorittaa sekä auton ajokortti että virallinen tietokoneen ajokortti. Apollo tekee yhteistyötä yritysten kanssa ja koululla on myös kansainvälisiä yhteyksiä.


title: Apollon yhteiskoulu

text: Koulun perusti vuonna 1919 Helsingin uuden yhteiskoulun opettaja Lisa Hagman (Lucina Hagmanin kasvattitytär) nimellä "Yksityisluokat Helsingissä", sillä Helsingissä ei riittänyt oppilaspaikkoja kaikille oppikouluun pyrkiville. Toimittuaan eri osoitteissa koulu osti vuonna 1922 Kruununhaasta Kirkkokatu 6:n tontin, jolle valmistui 1925 uusi koulutalo. Hagman ajautui 1930-luvun alussa taloudellisiin vaikeuksiin ja joutui laistamaan kouluhallituksen määräyksistä, jolloin valtioneuvosto peruutti koulun valtionavut ja oikeuden päästää oppilaita yliopistoon. Hagmanin oli pakko jättää konkurssihakemus. Opettajat ja oppilaiden vanhemmat perustivat pian Helsingin V yhteiskoulun kannatusyhdistyksen, ja uudelleen nimellä Helsingin V yhteiskoulu saman vuoden syksyllä aloittanut oppilaitos sai nopeasti privilegionsa takaisin. Vanha koulutalo oli päätynyt konkurssissa valtion omistukseen, mutta koulu jatkoi siinä vuokralla, kunnes uusi rakennus valmistui 1936 Etu-Töölöön Apollonkatu 11:een. Vuonna 1958 koulun nimi muutettiin "Apollon yhteiskouluksi". Peruskouluun siirryttessä 1977 koulu sai vain nk. suppenevan tehtävän eikä lainkaan omaa koulupiiriä. Tämän johdosta johtokunta päätti siirtää koulun Malminkartanoon, josta sille osoitettiin oma piiri 1981. Koulu muutti vuonna 1985 Malminkartanoon kolmanteen omaan koulurakennukseensa. Rakennuksen omistus siirtyi 1991 Helsingin kaupungille, ja yhteiskoulu jäi siihen edelleen vuokralaiseksi. Koulun entinen rakennus Apollonkadulla on nykyään Suomen Keskustan puoluetoimistona.


title: Huawei

text: Huawei Technologies Co Ltd () on kiinalainen televiestintälaitteiden valmistajayritys. Yrityksen pääkonttori sijaitsee Etelä-Kiinan Shenzhenissä, Longgang District piirissä, Guangdongin maakunnassa. Yhtiön on perustanut vuonna 1988 entinen Kansan vapautusarmeijan sotilas Ren Zhengfei, joka tunnetaan yhtenä Kiinan rikkaimmista miehistä. Yhtiöllä on toimintaa yli sadassa maassa ja n. 150 000 työntekijää. Yhtiöllä on 16 tutkimus- ja tuotekehityskeskusta ympäri maailmaa, kuten esimerkiksi Suomessa, Intiassa, Kiinassa, Saksassa, Ruotsissa ja Yhdysvalloissa.


title: Huawei

text: Suomessa toimii Helsingin Käpylässä sijaitseva Huawei Technologies Oy (Finland) Co. Ltd., jonka johtajana toimii Cao Keqian. Suomen tutkimus- ja tuotekehitysyksikkö sijaitsee Helsingin Ruoholahdessa.


title: Huawei

text: Huawei-nimi () tarkoittaa ”upeaa”. Yritys itse kääntää huawei-sanan ”saavutus”, ”upea toimija” tai ”loistava toimija”.


title: Huawei

text: Kiinan valtio alkoi kehittää voimakkaasti ict-teknologiaa 1980-luvun loppupuolella Deng Xiaopingin johdolla perustamalla muun muassa Shenzhen erityistalousalueen haastaakseen Hongkongin, joka ei tuolloin kuulunut Kiinaan. Yhtiön toiminnan aloitti vuonna 1988 entinen Kansan vapautusarmeijan sotilas, Kiinan kommunistisen puolueen aktiivi ja virkamies, Ren Zhengfei (, syntynyt v. 1944) perustamalla puhelinkeskusten (PBX) tuontiyrityksen. Zhengfei oli toiminut aiemmin Kiinan armeijan teknologiayksiköissä. Yritys panosti tuotekehitykseen ja ryhtyi pian toimittamaan omia puhelinkeskuslaitteistoja. Huawein puhelinkeskuksia toimitettiin ensin pieniin kaupunkeihin ja Kiinan maaseudulle, mutta yritys kykeni kasvattamaan markkinaosuuttaan kilpailijoitaan enemmän, muun muassa puhelinkeskusten paremman suorituskyvyn ansiosta. Yrityksen taustalla on alusta alkaen ollut Kiinan valtion ja kommunistisen puoleen voimakas tuki, ja autoritaarinen johtamisjärjestelmä. Yritys omaksui voimakkaan kasvuhakuisen maailmanlaajuisen laajentumisstrategian.


title: Huawei

text: Huawei aloitti vuonna 1994 valokuitutekniikkaan perustuvien SHD-laitteiden valmistuksen. Vuonna 1996 yhtiö toimitti valtameren ylittävän tietoliikenneverkon hongkongilaiselle Hutchison-Whampoa-teleoperaattorille. Vuonna 1997 Huawei julkaisi oman GSM-tukiaseman ja vuonna 1998 yritys teki konsultointisopimuksen IBM:n kanssa. Huawei solmi yhteisyrityksen Siemensin kanssa, jonka tavoitteena oli kehittää Kiinaan oma, länsimaista riippumaton matkapuhelinstandardi, TD-SCDMA. Huawei osti 16,5 % osuuden operaattoriliiketoimintansa myyneestä ja tappiollisesta 3Comsta vuonna 2003 noin 230 miljoonalla eurolla. 3Com oli ostanut aiemmin osan H3C-yrityksestä. Huawei nousi läntisten kilpailijoidensa (Ericsson, Nokia Telecommunications, Ericsson, Alcatel-Lucent) tietoisuuteen ja merkittäväksi kilpailijaksi vuonna 2004, kun se nappasi 3G-verkon tilauksen eurooppalaisten kotikentältä Hollannista.


title: Huawei

text: Huawein kasvu jatkui, kun se tuplasi myyntinsä vuonna 2007 Euroopassa 1,3 miljardiin euroon ja sai Euroopasta tilauksia monilta merkittäviltä operaattoreilta kuten Vodafonelta ja France Telecomilta. Yhtiö toimitti T-Mobile-operaattorille GSM- ja 3G-verkkojen ydintekniikkaa Saksaan, Isoon-Britanniaan, Itävaltaan, Hollantiin ja Tšekkiin. Huawein koko liikevaihto oli vuonna 2007 runsaat kahdeksan miljardia euroa.


title: Huawei

text: Vuonna 2008 Huawei teki eniten kansainvälisiä pct-patenttihakemuksia ja ohitti vuonna 2008 ruotsalaisen kilpailijansa Ericssonin langattomien tukiasemien myynnissä kivuten maailman suurimmaksi toimittajaksi. Yhdessä kiinalaiset Huawei ja ZTE hallitsivat 40 prosenttia maailmanlaajuisista markkinoista Joulukuussa 2008 BusinessWeek-lehti asetti Huawein kolmannelle sijalle Applen ja Googlen jälkeen listalla vaikutusvaltaisimmista yrityksistä.


title: Huawei

text: Telia ilmoitti maailman ensimmäisenä operaattorina kaupallisten 4G-verkon rakentamisesta Osloon vuonna 2010 ja valitsi Huawein tukiasemaverkon laitetoimittajaksi.


title: Huawei

text: Huawei teki ensimmäisen radioverkkosopimuksen Suomessa vuonna 2009, kun se ilmoitti toimittavansa Soneralle suuren osan 900 megahertsin alueella toimivaa 3G-verkkoa yhdessä Nokia Siemens Networksin kanssa. Kaupan jälkeen Huaweilla oli toimitussopimuksia kaikissa Pohjoismaissa. Oslossa oli jo kaupallisessa käytössä sen TeliaSoneralle toimittama LTE-verkko. Aikaisemmin Huawein valmistamia GSM-modeemeja eli ns. ”mokkuloita” sekä matkapuhelimia oli jo ollut Suomen markkinoilla.


title: Huawei

text: Tutkimusyhtiö Dell’Oron mukaan Huawei ohitti Nokia Siemens Networksin toiseksi suurimpana verkkovalmistajana kolmannella vuosineljänneksellä vuonna 2009, jolloin Huawei lähes tuplasi markkinaosuutensa heinä-syyskuussa. Tutkimusyhtiön mukaan Huawein markkinaosuus nousi 20 prosenttiin aikaisemmasta 11 prosentista. Tammikuussa 2010 Trading Markets uutisoi kiinalaislähteisiin perustuen Huawein kirineen langattomien tukiasemien toimituksissa myös ruotsalaisen markkinajohtaja Ericssonin edelle. Huawein mukaan sen langattomia ratkaisuja tarjoavan yksikön liikevaihto oli vuonna 2009 10 miljardia dollaria. Toisaalta ABI Research ja myöhemmin Dell’Oro arvioivat varovaisemmin, että Huawein markkinaosuus vuonna olisi ollut 16.5 % tai 20 %, joka tarkoittaisi kolmatta sijaa, mutta Huawei nousisi kakkossijalle vuoden 2010 loppuun mennessä.


title: Huawei

text: Huawein 14.1 % liikevoitto vuonna 2009 oli noin viisinkertainen Ericssoniin verrattuna. Toisaalta viranomaiset muun muassa Intiassa ja USA:ssa ovat ilmoittaneet pelkäävänsä, että kiinalaiset käyttävät mobiiliverkkoa vakoiluun. Tämä on johtanut telelaitteiden tuonnin vähenemiseen Kiinasta. Edelleen Motorola syytti Huaweita teollisuusvakoilusta ja yrityssalaisuuksien varastamisesta.


title: Huawei

text: Huawei neuvotteli vuonna 2010 Motorolan verkkoliiketoiminnan ostamisesta muun muassa kilpailijansa Nokia Siemens Networksin ohella. Kaupan voitti NSN. Myöhemmin selvisi, että NSN ei tarjonnut eniten Motorolan kannattavimmasta osasta vaan Huawei tarjosi sata miljoonaa enemmän. Yhdysvaltain viranomaiset eivät kuitenkaan hyväksyneet Huawein korkeampaa tarjousta, koska Huawein perustaja Ren Zhengfei työskenteli aikanaan Kiinan armeijassa. Samasta syystä Huawein ei annettu ostaa ohjelmistotalo 2Wireä, jonka osti lopulta Pace Make 475 miljoonalla dollarilla. Tiettävästi Huawein tarjous 2Wirestä oli merkittävästi suurempi. Yhtiö vastasi kritiikkiin palkkaamalla yhdysvaltalaisen yhtiön tarkastamaan ohjelmansa ja lisäksi kertoi avaavansa asiakkailleen telelaitteidensa ohjelmistokoodin. Huawei kertoi joulukuussa 2010 käyttävänsä avointa Linuxia verkkokehitystyökaluissaan ja laitteissaan.


title: Huawei

text: Huawein eurooppalainen kilpailija NSN väitti tammikuussa 2011, että Huawei saa halpoja valtion lainoja, jotka vääristävät kilpailua. NSN:n mukaan tukiaisista ei ole kuitenkaan helppo lähteä kiistelemään esimerkiksi EU-tasolla. Huawein arveltiin tuottavan yli 60 miljoonaa puhelinta vuonna 2011 ja Huawein viiden vuoden liikevaihtokasvu on ollut keskimäärin 33 prosenttia vuodessa.


title: Huawei

text: Huawei ilmoitti heinäkuussa 2014, että yhtiön liikevaihto kasvoi lähes neljänneksen tammi-kesäkuussa viimevuotisista luvuista. Suhteellista kannattavuutta kuvaava liikevoittoprosentti kasvoi 18,3 prosenttiin.


title: Huawei

text: Tutkimusyhtiö Gartnerin julkaisemien myyntilukujen perusteella Huawei oli vuoden 2014 lopussa maailman neljänneksi suurin älypuhelinvalmistaja. Yhtiö toimitti vuoden aikana 68 081 000 älypuhelinta maailmanlaajuisesti, ja sillä oli 5,5 prosentin markkinaosuus. Huawei toimitti vuonna 2013 yhteensä 46 609 000 älypuhelinta, joten määrä kasvoi vuoden 2014 aikana yhteensä 21 472 000 kappaleella. YK:n alaisen IP-omaisuuden järjestön WIPOn mukaan Huawei haki eniten kansainvälisiä patentteja viime vuonna. 3 442 kansainvälisen patenttisopimuksen määrällä Huawei jätti taaksensa muun muassa amerikkalaisen Qualcommin (2 409) ja ZTE:n (2 179).


title: Huawei

text: Markkinatutkimusyhtiö Trendforcen raportin mukaan Huawei oli vuoden 2015 ensimmäisellä neljänneksellä maailman kolmanneksi suurin älypuhelinvalmistaja seitsemän prosentin markkinaosuudella.


title: Huawei

text:
Huawei julkisti toukokuussa 2015 uuden ”Esineiden internet”-käyttöjärjestelmänsä, Lite OS:n. Laitevalmistajaksi ryhtymisen sijaan Huawei haluaa yhtiön strategisen markkinajohtajan William Xun mukaan tarjota olemassa oleville valmistajille käytettäväksi avoimen lähdekoodin käyttöjärjestelmän: ”Me haluamme tarjota yhteydet, emme laitteita.”
Heinäkuussa 2015 Huawei solmi yhteistyösopimuksen Shanghain General Motors (GM) -autovalmistajan kanssa. GM asentaa autoihinsa valmiiksi Huawein telemaattisen ratkaisun, jonka avulla auton saa muun muassa yhdistettyä 4G-verkkoon ja sijaintipalveluihin.


title: Huawei

text: Huawei tiedotti marraskuussa 2015 liittyneensä mukaan yhteiseurooppalaiseen 5Gex-projektiin, jonka tarkoituksena on vahvistaa Euroopassa tehtävää 5G-tutkimusta ja maailmanlaajuista yhteistyötä. 5Gex on 5G Public Private Partnership (5G-PPP) -hankkeen pioneeriohjelma, ja Huawei osallistuu 5Gex-arkkitehtuurin määrittelyyn ja vastaa hankkeen prototyypin kehittämisestä.


title: Huawei

text: Vuoden ensimmäisellä neljänneksellä oli Huawein markkinaosuus älypuhelimissa 11,3 % ja se on paikkoin ohittamassa Applen (12 %) ja nousemassa maailman toiseksi myydyimmäksi älypuhelimeksi Samsungin jälkeen (23,3 %).


title: Huawei

text: Huawein talousjohtaja, yrityksen perustajan Ren Zhengfein tytär Meng Wanzhoun pidätettiin joulukuussa 2018 Kanadassa Yhdysvaltojen pyynnöstä. Taustalla on väite, että Huawein laitteet ovat turvallisuusuhka Yhdysvalloille.


title: Huawei

text: Vuoden 2012 lopussa Huawei ilmoitti investoivansa 70 miljoonaa euroa tutkimus- ja tuotekehityskeskukseen Suomessa. Yhtiön mukaan kyseessä on pitkän aikavälin strateginen investointi mobiililaitteiden ohjelmistokehitykseen. Keskuksen arvioitiin työllistävän 100 työntekijää seuraavan viiden vuoden aikana. Huawei satsasi Suomen markkinoille huomattavasti vuoden 2014 aikana ja vuoden lopussa yhtiö ilmoitti sen myynnin kasvaneen Suomessa 40 prosenttia edellisvuoteen verrattuna. Huawein mukaan hyvää tulosta vauhdittivat carrier- ja enterprise-puolen läpimurrot sekä yhtiön kuluttajatuotteiden vilkas myynti. DNA Kaupan toimitusjohtaja Sami Aavikko arvioi marraskuussa 2014, että Huawei voisi nousta Suomen joulumyynnissä myydyimpien puhelimien joukkoon. Yhtiön alabrändin Honorin Honor 6 -älypuhelin nousikin teleoperaattori Elisan joulukuun myydyimpien puhelimien joukkoon.


title: Huawei

text: Huawei julkisti yhteistyösopimuksen suomalaisen Vire Labsin kanssa joulukuussa 2014. Porissa perustetun Vire Labsin kehittämää käyttöliittymätekniikkaa hyödynnettiin muun muassa Huawein Honor 6+ -älypuhelimessa.


title: Huawei

text: Suomen entisen pääministerin Alexander Stubbin lehdistösuhteista vastannut erityisavustaja Pete Pokkinen palkattiin huhtikuun lopulla 2015 Huawei Suomen viestinnästä ja yhteiskuntasuhteista vastaavaksi johtajaksi. Pokkinen ehti olla virassa vain hieman yli kuukauden, kunnes hänet nimitettiin 2. kesäkuuta Suomen tasavallan presidentti Sauli Niinistön erityisavustajaksi.


title: Huawei

text: 17. elokuuta 2015 Huawei rekrytoi Mika Engblomin Consumer Device Business Finland -yksikkönsä johtoon. Edellisessä työpaikassaan Samsung Electronicsilla Engblom toimi Senior Sales Managerin tehtävässä. Parinkymmenen vuoden kokemuksen mobiilialan myynnin johdon tehtävistä omaava Engblom raportoi suoraan Huawei Technologiesin maajohtajalle Cao Keqianille.


title: Huawei

text: Kesäkuussa 2014 Ukkoverkot Oy ilmoitti solmineensa yhteistyösopimuksen Huawein kanssa maailman ensimmäisen kaupallisen 450 megahertsin lte-verkon rakentamisesta Suomeen. Huawei toimittaa verkon kokonaisratkaisuna, joka sisältää verkkoelementtien, tukiasemien, antennien ja päätelaitteiden päivitykset. Helmikuussa 2015 Huawei solmi yhteistyösopimuksen puolestaan Suomen Yhteisverkko Oy:n kanssa 4G-laajakaistaverkon toimittamisesta. Pohjois- ja Itä-Suomen peittävä verkko palvelee noin 15 prosenttia Suomen väestöstä.


title: Huawei

text: Huawei lanseerasi vuoden 2014 lopussa nimeään kantavan Huawei Twitterliiga -pelin, joka yhdisti Twitterin varsinkin Yhdysvalloissa suosittujen fantasiaurheilupelien konseptiin. Manageriksi rekisteröidyttyään kilpailijat saivat valita sadan suomen suosituimman twiittaajan joukosta aloitusbudjetin rajoissa oman joukkueensa. Yleisön ehdotusten perusteella kootulta listalta poimitut pelaajat keräsivät managereilleen pisteitä esimerkiksi aktiivisuudellaan, saaduilla retweeteillä ja tiettyjen hashtagien käytöllä. Kampanjan nimikkomanagerina ja keulakuvana toimi varsinkin koripallon puolelta tuttu vaikuttaja Aleksi Valavuori.


title: Huawei

text: Tammikuussa 2015 alkanut pelivaihe kesti neljä viikkoa ja joka viikko eniten pisteitä kerännyt manageri voitti Huawein senhetkisen lippulaivapuhelimen, Ascend Mate 7:n. Tammikuun lopussa liigan kokonaispistekuningas ”Hervannan Ryhti” voitti kisan pääpalkintona olleen kullan värisen Mate 7:n, jota ei tuotu Suomen markkinoille. Huawei Twitterliiga arvostettiin vuoden parhaiden digitaalisen markkinointiviestinnän töiden Grand One 2015 -kilpailun finalistien joukkoon sosiaalisen median kampanjan sarjassa.


title: Huawei

text: Elokuussa Huawei julkisti solmineensa yhteistyösopimuksen jääkiekon KHL-liigassa pelaavan Jokereiden kanssa. Sponsorointi on Huawein suurin yhteistyökumppanuus Pohjoismaissa. Huawein sponsorointiportfolioon kuuluu Jokereiden lisäksi muun muassa jalkapalloseurat Arsenal, AC Milan, Paris Saint-Germain, Atletico Madrid, Galatasaray, Borussia Dortmund ja Ajax Amsterdam. Pelipaidassa olevien mainoksien lisäksi Huawein valmistamia tabletti- ja rannetietokoneita tuodaan valmennuksen apuvälineiksi Jokereiden junioriorganisaatiota myöten.


title: Huawei

text: 23. elokuuta 2018 Australia kielsi kiinalaisilta teknologiayrityksiltä 5G-verkon rakentamisen, koska yritysten epäillään vuotavan tietoja Kiinan valtiolle.


title: Huawei

text: 23. marraskuuta 2018 Yhdysvallat suositteli liittolaisiaan välttämään Huawein verkkoteknologiaa.


title: Huawei

text: 1. joulukuuta 2018 Huawein perustajan, Ren Zhengfein tytär, talousjohtaja Meng Wanzhou pidätettiin Vancouverin lentokentällä Kanadassa, koska Yhdysvallat epäilee Huawein rikkoneen Irania vastaan tehtyjä talouspakotteita.


title: Huawei

text: 7. joulukuuta 2018 EU:n teknologiakomissaari, virolainen Andrus Ansip varoitti Huawein ja muiden kiinalaisten teknologiayhtiöiden vakoilevan länsimaita.


title: Huawei

text: 18. tammikuuta 2019 Huawein tietoturvasta nousseen skandaalin vuoksi Norja ja Saksa ovat harkitsemassa Huaweille 5G-verkon rakentamiskieltoa.


title: Huawei

text: Huaweita vastaan on nostettu Yhdysvalloissa tammikuussa 2910 syytteitä liikesalaisuuksien varastamisesta.


title: Huawei

text: Huawei valmistaa tietoliikennemodeemeja UMTS, CDMA ja TD-SDMA matkapuhelinverkkoihin. Euroopassa yleiseen 3G UMTS-matkapuhelinverkkoon Huawei valmistaa nk. E-sarjan USB-portiin liitettäviä "mokkuloita": muun muassa Huawei E160, E169, E170, E230, E1762, E173 ja E220. Huawei toimittaa U8000-sarjan IDEOS Android-käyttöjärjestelmällä varustettua matkapuhelinta (U8150 IDEOS ja U8300 IDEOS). Edelleen Huawein tuotteisiin kuuluu Gsm/gprs/edge/HSDPA-verkossa toimiva pöytäpuhelin B160. E5 ja E586 ovat Huawein valmistamia 3G-verkon päätelaitteita.


title: Huawei

text: CDMA 2000 -verkon mokkulat ovat EC-sarjaisia. Kiinalaiseen TD-SDMA-standardiin Huawei valmistaa yhtä modeemia, tuotemerkiltään ET128. Edelleen Huawei valmistaa EM-sarjassaan kannettavissa tietokoneissa käytettäviä tietoliikennemoduuleita, joissa kaikissa on HSPA-tuki. Huawei kertoo Internet-sivuillaan kodin tietoliikennejärjestelmistä, muun muassa Huawei CPE Management System (HCMS) sekä videoneuvottelujärjestelmistä.


title: Huawei

text: Huawei esitteli yhtiön uudeksi lippulaivamalliksi tarkoitetun P8:n Lontoossa järjestetyssä tilaisuudessa 15.4.2015. 5,2 tuuman FullHD, IPS LCD -kosketusnäytöllä varustettua puhelinta pyörittää Huawein oma HiSilicon Kirin 930 -järjestelmäpiiri. Laitteen lanseerauksessa suuren huomion sai sen kamerateknologia. 13 megapikselin pääkamerassa on muun muassa 1,2 asteen korjauskulmaan pystyvä optinen kuvanvakain ja Huawein maailman ensimmäiseksi lupaama nelivärinen RGBW-sensori. Huawei P8:n myynti Suomessa alkoi toukokuussa. Samassa tilaisuudessa Huawei julkisti P8:n sisarmallit Lite ja Max. Max on 6,8-tuumaisella näytöllä varustettu isompi versio P8:sta, ja Lite on puolestaan hieman pienikokoisempi ja karsittu versio P8:sta.


title: Huawei

text: 50 eurooppalaisen valokuvaus-, video-, mobiililaite-, audio-, kotiteatteri- ja autoelektroniikkalehden yhdistys EISA (European Imaging and Sound Association) palkitsi P8:n 2015–2016 parhaana kuluttajaälypuhelimena. Raati kehui laitteen kameraa, työnlaatua ja hinta-laatusuhdetta.


title: Huawei

text: Huawei P8:n seuraaja Huawei P9 julkistettiin vuonna 2016. Siinä on alumiininen takakansi, sormenjälkitunnistus sekä kaksi 12 megapikselin takakameraa. Huawei P9 oli ensimmäinen puhelin, jossa on kaksi takakameraa. Toinen takakameran linsseistä on mustavalko- ja toinen värilinssi. Samana vuonna julkaistiin Huawei P9 Lite, joka on ominaisuuksiltaan ja tehoiltaan hieman suppeampi ja hinnaltaan halvempi.


title: Huawei

text: Honor on Huawein valmistamien älypuhelimien tuoteperhe. Ensimmäinen Suomessa lanseerattu Honor-puhelin oli vuoden 2014 lopussa julkaistu Honor 6, ja vuonna 2015 Huawei laajensi Honor-tuoteperhettä Suomessa Honor Holly, Honor 4X, Honor 6, Honor 6+ ja Honor 7 -malleilla. Vuoden 2016 alussa Suomeen tulivat Honor 7 Premium ja Honor 5X-mallit.


title: Huawei

text: Huawei ja Google julkistivat Googlen Android 6.0 Marshmallow -käyttöjärjestelmää hyödyntävän Nexus 6P -älypuhelimen syyskuun 2015 lopussa. Puhelin tuli Suomessa myyntiin 32, 64 ja 128 gigatavun tallennustilalla varustetuilla versioilla marraskuussa 2015.


title: Huawei

text: Huawei Nova 3


title: Huawei

text: Elokuussa 2018 Huawei toi Suomeen uuden Huawei Nova 3 -älypuhelimen. Suomi oli ensimmäinen Pohjoismaa, jossa puhelinta alettiin myymään. Nova 3:ssa on neljä kameraa ja kasvontunnistusteknologia, joka toimii infrapunasensorilla.


title: Huawei

text: Barcelonan vuoden 2015 Mobile World Congressissa esitelty TalkBand B2 on seuraaja TalkBand B1 -älyrannekkeelle. Edeltäjänsä tavoin myös B2 toimii aktiivisuusrannekkeen lisäksi myös Bluetooth-kuulokkeena. B2:ssa on 0,73-tuumainen 128x88 pikselin PMOLED-kosketusnäyttö ja siitä voi nähdä muun muassa kellonajan, säätiedot, askeleet, unitiedot, hälytykset, saapuvat puhelut ja viestit.


title: Huawei

text: Huawei julkisti Barcelonassa järjestetyissä vuoden 2015 Mobile World Congressissa tulevan älykellonsa, Watchin. Pyöreällä kellonäytöllä ja metallirakenteella varustetussa laitteessa on 400x400 resoluution, 1,4 tuuman AMOLED-kosketusnäyttö, 1,2 gigahertsin Qualcomm-järjestelmäpiiri, 512 megatavua välimuistia ja 4 gigatavua tallennustilaa. Googlen Android Wear -käyttöjärjestelmää hyödyntävä Watch julkaistaan syksyllä 2015. Watchin hopean ja mustan väriset versiot tulevat maksamaan 349 euroa ja kultainen malli puolestaan 399 euroa.


title: Pitkäpyrstötonnikala

text: Pitkäpyrstötonnikala ("Thunnus tonggol") on ahvenkalojen lahkoon ja makrillien heimoon kuuluva tonnikalalaji.